Усҟан Кавказ ахылаԥшҩыс иҟаз аграф Воронцов даара ҳаҭырла саб ихымҩаԥгашьа бзиа дазыҟан.


Уара зынӡа хьаас иумам, сара даара сгәы нзырхо.


Рыгәқәа ҭынчын сҳабла Ахәҵа, Ӡыхьҿа, Ахаҳәду, Арасаӡыхь.


Ламысла иҳәатәуп, егьырҭ ареспубликақәа раҵкыс иаҳа ауаҩра алан аԥсуа цензура.


Аҩбатәи асааҭ еиҳа схы сақәгәыӷны, актәи еицәамкәа имҩаԥызгеит.


Ҵабыргны, ари ажәа аҩра иахьа аус зуа аграфикаҿгьы иҭышәантәаланы иҟам.


Ихәрашәазаргь ашәоуп иахьӡу, ахәра хьаауп уи зырӷьо.


Аӡынрахь инаскьацыԥхьаӡа ирызҳауан, рыԥсы рылалон иԥсыршьагаз аҵхқәа.


Иҷкәын еиҳабы данааи, фуф иҳәан, дындәылҵны дцеит, агәыбжьанытәгьы дааит, уигьы ус ҳәаны, иаб игәхьаа мкӡакәа дындәылҵны дцеит.


Уи зыбзоуроу, иҟалап, ҳзааӡаз ҳқыҭа ахаҭа акәзаргьы.


Ауаҩы дахьиз, дахьааӡаз ихатәы дгьыл аҟны иԥсҭазаара мҩасроуп, – иҳәеит Шьааб.


Убарҭ рхыԥхьаӡараҿы дыҟан ахԥатәи акурс инаркны Аԥсны аҭоурых иаҳзаԥхьоз Зураб Вианор-иԥа Анчабаӡегьы.


Сара Џьансыхә сишьҭан, уаргьы иуасҳәоит, Мырза, имаҟа даацрыхеит Чамагә, абарҭ амшқәа рыҩнуҵҟала ауац аизгара ҳаламгар ԥсыхәа ҳамам.


Ажәак аҳәаха мацара акәым, нбан заҵәыкгьы сызмдырӡо, ақырҭуа школ сҭалеит, убри аҵара шықәсаан.


Абри даҿнаҵы, насҭха ашәшьыраҿы схы санажьны сахьтәаз, исгәаласыршәон, иаха аҭаҳмада зыӡбахә сеиҳәоз шьарда зымчу!


Апоет дыԥхарсны дкарцоит, аха ишьҭахьҟа дхьаԥшӡом иарбан бгоу исыцҳарыда ҳәа.


Мраҭашәаратәи аганахьала амардуан иадчаԥаланы, ашә акуа иахьыҟаз ҳаҩнан аабатәи акласс аҿы итәақәаз.


Иулиа Аиҳабы – Римтәи аимператор Октавиан Август абиологиатә иԥҳац (диит Ҳ. ҟ. 39 ш.)


Аԥсны Кавказ агәашә акәушәа, ихы дазҵаауазу, еикәшаны итәаз абыргцәа дразҵаауазу здырхуадаз, ихы шьҭацала, илабашьа аԥынҵа иаԥхьа инцәыҵакшо, ацәажәара даҿын Ҳабыџь.


Доуҳа мцала адәы сықәуп, адоуҳа мца са саршуеит.


Адамыр длак-ҩакуа, доуҳалагьы, маха-шьахалагьы анахьгьы дыҟамкәа, арахьгьы дыҟамкәа, дагьаԥшәымамкәа, дагьсасымкәа, иаб иашҭа, иҩны, игәара зыхьчо илаҵәҟьа дтәымшьаны еишуа, дыбжьажьо дахьыҟалаз, нацәақәкыла изхраитәуа аӡәгьы дыҟам.


Ауаҭахқәа ҳрыҩнаҟәкхьеит, шьапыла ҳахьцо еиҳагьы еиӷьуп


Аконтинентқәа зегьы рҿы иҟалеит апрогресс ду, еизааигәахеит, еилаҵәеит ажәларқәа ркультура.


Ирацәаны ацха ҳфар, аԥшәма ԥҳәыс ахәыҷқәа амла иакуа иҟазаарын ҳәа лгәы иаанагон, уи ԥхашьаран дара рзы.


Нас дшәиԥшьиуа абарҵа дныҵыҵны, амҿырҟәара иларшәыз аигәышә аашьҭыхны, ахҵысҭа дынхыҵны, аҳәысҭа иҭгаз амҩахәасҭала дбырбыруа, ажыцқәа ааицрыхо, абнара днылалозаарын


Урҭ аҿырԥштәқәа реиҳарак аԥсуа поезиа аҟнытә иаагоуп.


Инагӡаны уаԥхьар уҭахуп, арахь инҵәарҳәагьы ушәоит.


Дҵааит ҳгәыла Шьаҭажә, иаабацыз, иҳаҳацыз абжьы хааӡа.


Аҭәаҟәа, аԥҳәаҟәа еиқәырҵоит, еснагь иҟоуп аҟашәа.


Аҽыҩ Купра уахазын уа ахкаара-ҽы, ргәырҽанҵо уа икьыркьыруеит ахкаараҿы


Араиком абиуро ачленцәа ҩыџьа заҵәык роуп апартизанцәа рҿы ҳара иаабаз, аха урҭгьы мап ацәырымкӡеит ҳара иааӡбыз аус.


Минск аныргалак, нас иааидкыланы иҳашәҳәарц шәҭахызар акәхап


Ахәылԥазы асааҭ быжьба ҟаларц жәохәҟа минуҭ шагыз иааҳаҵагылеит азауад адиректор хада иааишьҭыз Мерседес.


Дабацеи, дабаӡи иаразнак иқәацәӡа иааины ихагылаз?


Уажәшьҭан, аамҭа шаҟа инаскьо аҟара, иаҳа-иаҳа ихьанҭахо ихынҳәларц азыҳәан, инаҳаҵышшан ицеит, ҳаннажьит адгьыл.


Аха илакәу, иузхамҵо, ирыдтәалоуп, уаҳау, иҵәахны!


Ароман иалоу аперсонажцәа хыԥхьаӡарала иага ирацәазаргьы, иага еиуеиԥшымзаргьы, иаҳшар ҟалоит ԥшьгәыԥкны.


Удгьыл игәакьоу иҵегь ишәҭырц, уқәымхан адгьыл, жәҩан ахь ушьҭыҵ!


Асида илымуит, сҩызцәа, сгәылацәа зегь ахьақәтәо сара сзақәымтәари, ауадаҩ шәаласҵарым ҳәа.


Ҳәарас иаҭахузеи, ҳауаажәларраҿы асоциалтә гәыԥқәа зегьы рҭагылазаашьақәа еиԥшым.


Агазеҭ Аԥсны ҟаԥшь аҟны раԥхьатәи иажәеинраала кьыԥхьын.


Зны амца зымҽханакуаз аҩнахьы дыҩуан, ҽазны Ардушьна лведра лымпыҵжәаны, ачуан иҭганы иақәиҭәарц далагон.


Иԥшӡоуп асы, аха усгьы ишԥаруеи адә ицәхалаз?


Исҳәоз дшахымԥоз ангәасҭа, сиҳәеит Аҭараа рымхылаҵарҭа Кьаса аҵыхәахь, Ахалдабеи Аҭареи рҳәааҿы Паташь Патаӡба иргылараны иҟаз ивилла шыҟаз дԥырратәы.


Сара сызшаз сара сызшаз убас сишеит, имыцәаӡоз ҵхи-мши срыхшеит.


Исҳәо хашәымҵозар, абар шәаԥхьа асулҭан ираде, рқьышә инықәикуан қьаадк.


Дыԥшын иажәа ахы ахьцоз Абзагә еиликаау изеилымкаау ибарц.


Лара улбарц лҭаху, уара зҵаара умоу?


Ҳҳабла бырлашеит, аха сара сгәаҵа бырлашьцеит, – иҳәан, даақәыԥсычҳаит, ари алашара аагара зыбзоураз данаалызхәыц.


Сажәымҭыҽхахь макьана сшыҟам ала схы сгәазҭаны.


Иани иаби ҿа анирҭа, араԥ-ҭыԥҳа ԥҳәысс дигар шиҭахыз адырра ҟаиҵеит.


Машәырк иақәшәар аҵкыс ҳаҟәыҵып, иахаагап ҳәа иеиҳәар?


Дара акыр инарҵауланы философиатәла иазхәыцуеит аԥсҭазаара, аламыс цқьара, анасыԥ, уимоу аԥсрагьы, аџьалгьы.


Схала дәык сықәхеит, схалаӡа, сӡышӡа, бысмацәҳан, ҳаҩныҟа сгәарагал, сыԥшӡа.


Сахьыҟоу заҟа исырмаӡазеи, заҟа сҽыԥхьаскзеи, аха зегь акоуп зны-зынла абас цәыршәагас иҟоу зегьы срымԥшаар руӡом.


Адәы снықәлеит нас гәырҩала, сгәырӷьара аҵыхәа ԥҵәеит.


Ал, Араҟа ицо апоезиатә материалқәа зегьы магнитофонла ма диктофон-ла ианҵоуп.


Ирбылгьо амҳара агәы иакәлыршон, илыцәԥымҽыр акәын.


Ба бчамгәырбжьы, башәа хаара, сгәы инҭалоит иԥхаӡа.


Усҟак имариагәышьам, аха, ус егьа иҟазаргьы, ажәла нҵәеит, сышԥалашәхари


Уаҳа аангыламҩак ныҟамҵакәа, аԥсҳа иуаагьы иаргьы хынҳәны Анаҟәаԥиа ианҩеи, амҩан ианаауаз иџьазшьоз раҵкыс, ари ззымбатәбарахаз жәантә еиҳаны рхыԥхьаӡара иацлеит.


Аҵыхәтәан ахаҳә-мҿыхә аршәра агәы ахшәан, ашәарыцаҩ уеизгьы силгеит ҳәа, иқрамҽан, абна инылабга ицеит.


Сышьха қыҭақәа фымцала илашоит, ацәмаҭәа кажьны тракторла сцәаӷәоит.


Урҭ рыварахьшәа дытәоуп ԥҳәыск лхәыҷы иԥсыз лшьамхы данҵаны


Ар ҵәааҳәа днарықәыҳәҳәан, лыԥсы маҷымхарц, амца акны, лыԥсы ацәылгозшәа, ашә ааимԥааны, абарҵахь дындәылҟьеит Аминаҭ.


Ишәҭаху, ишәҭаху сзышәҳәа, макьана агәра згоит сара алакә.


Аҳасабрбатә аамҭа иаҵанакуа абарҭ ашықәсқәа рзы Ассоциациа анапхгаҩцәеи уи алахәылацәа зегьы рыжәҩахыр еибыҭаны аус Руан, ирырҭоз аҽԥныҳәақәеи ирзыҟарҵоз ацыхлымрақәеи рыгәхьаа мкыкәа.


Урҭ инеиз иназышьҭыз ҵаҳәаҩцәакгьы рымазар акәхарын.


Абзиабара саршәомызт ҿарамыз, адунеи зегь снарбарц аҭахын.


Анҷа-ҳынҷа хык лаишьҭын, базноу-ԥҳа лхы инықәст, бааза, база, уан лаб, чух-чух, маркалдыш, даӷаҷиа, сылашара арахь даауама, сыгәыгәым аӷьыч игама, сдырган ҷеҩ-ҷеҩ.


Сара схазы акәым изысҳәо, аха аперсонаж, алитературатә фырхаҵа, ашәҟәыҩҩы диӡбаанӡа, ихы дҭиҳәаанӡа дыҟамызт, аха даниӡба, дшаны ашәҟәы дананиҵа инаркны уи дыҟоуп, зыԥсы ҭоу аӡәы иакәны ажәлар дрылагылоуп.


Зафас иҷкәын, Ашәлашара аҵеи хазына, ҳшьа зыртәахьоу, ҳкәытқәа зымҵо, ҳлақәа зым шуа ҳҟазҵахьоу Кьынтышә диҿагылоуп, ахлымӡаах дақәир шәоит


Ажәҩан саҵаԥшуа, сгылоуп скахәыцуа, избеит уи иаҳа иҳаракны.


Зны-зынлагьы ари иарҵысуан аҩныҵҟатәи аҭыӡшәақәа, аиҿагыларақәа.


Сара сшыббацҵәҟьа сыҟоуп, сыӷәӷәоуп гәыла схаҭа.


Урҭ рлакҭа џьбароуп, аха аҳалалреи агәыразреи рыхны иаарԥшуп.


Ауаҩы ахаангьы издыруам иуаҩра еиқәзырхо иарбану, уара иудыруама?


Ларгьы дыбзиан, аха Сафер уи лыцәгьареи лыбзиареи ракәым дызхәаԥшыз.


Аԥсуа иҭоурых, иусқәа, иԥеиԥш, аԥсҭазаара иқәнаргылоз азҵаара рацәа зегьы рлахьынҵа, раԥхьаҟатәи рԥеиԥш иахьалацәажәоз, иахьырыӡбоз, жәлары зегьы ирзеиԥшыз Аԥсны агәы


Усҟан сҽадцаланы аҵара саҿын ақырҭуа поезиа, бзиа ибаны еиҭазгон абарҭ аклассикцәа рҩымҭақәа


Уиасны абри аӷа уаха сымҳәеи уара!


Даҽа хә-мааҭк алихит Ари сџьабааԥса ҳәа.


Ажәакала, иахьа уи амода еилыргашьа амамкәа зегьы еиԥшны иҟанаҵеит


Арҭ рҩызцәа рацәоуп, урҭ ҟәыншьатәым, избанзар, урҭ рыда Аԥсуара зхаҭәаахаӡом адуи ахәыҷи еснагь еивагылоуп, ихеибарҭәаауеит, ахәыҷы ахьыҟам адугьы зыҟалаӡом.


Ҳаи, ухаҵкы ҳцааит, Ахәаџьа иануҭаху ари нахысгьы игала, егьи, – рҳәан, Ахәаџьагьы гызмалк иакәын, ԥыҭрак ашьҭахь ауаараҳәа ақәаб еиҭеиган, иахьнеигаз длагәҭасны иҭин, иаҭнихыз ифеит, ижәит, далгеит, инихит.


Уажәыҵәҟьа ҳамцои, уара унзырхазеи, ашофер ииҳәаз аҭак дазымӡырыҩӡакәа Мырза исумка аашьҭԥааны дындәылҵит.


Нас иҟалоз уаҩы издырӡомызт, уахатәи аҵх иалагӡаны Лавренти Елии ирзыҟалоз шырзымдыруаз еиԥш.


Аҵыхәтәан ианхирҷозгьы убас даараӡа дацклаԥшноуп ишхирҷаз.


Ишԥаҟалари, абаҩхатәра имоуп ҳәа иаҳаԥхьаӡо ашәҟәыҩҩы абри иоуп ҳәа ҳҳәар


Иҳацнаҵ иҳацуп наӡаӡа, Раждени, Баграти, Аԥсни!


Сабацахуа умбои, Қьааба сцаны сыгәнаҳақәа схысхоит, – аҳәеит ақәыџьма.


Зегь неихәаԥшы-ааихәаԥшит, нас инеибарччеит, иабатәи мқьаҳԥҵәароу уажә иуӡбаз ҳәа инеиқәырԥсеит.


Урҭ рахьтә фҩуаак аҳҭнырԥарцәа ирхыԥхьаӡалоу аҳазарцәа иреиуоуп.


Џьара иҿыцӡоу уԥылоит цәаҩак, иумбацгьы убоит ҟазшьак, џьоук азцозар ашьха-ҿаҩа, шьоукы ирҭахӡам уи зынӡак.


Араҟа дахашьцыламыз адгьыл аҿы, иимбацыз, изымдыруаз ауаа рҿы Елҟан иаабахьаз иакәушәа дыҟаӡамызт.


Нас уҽадеи уареи ишәзышьҭымхуа ахьы шәысҭоит.


Улахь уџьымшь ыҟоуп ҳәа еибырымҳәацызт урҭ аҳәсақәа.


Рымҩа ишықәу ршьаҿа дроурын, Аԥҳәгьы еиқәырҵеит, ҳаскьынк роурын, Иақәшәар рҭахын хкаарашьҭын.


Саргьы уанызба убри сҳәап ҳәа акәын


Сцәа-сжьы ианыруеит узхаҩо, иахьала узыргәаҟуа зныӡа, аҵла еимҿаԥарҭаҿ, иахьгәаҩоу, иҭатәоуп ақәаӡы ҟәызгаӡа.


Билеҭқәак аасхәоит иаразнак, урҭ рыхә ауп сџьыба иҭаӡоу


Ариаҟара иқәрыԥсаз азҵаарақәагьы деиладырҩынтзар акәхап, зназы иҿы акит, нас инапы ҟьаны атрибуна аанижьт


Акымзарак иахьа араҟа иҿыцымызт, аха иџьасшьон усгьы асы шауаз.


Ахрақәа гылоуп, жәҩан иаҵәа рҽалак, арҩашқәа ахьлеиуа ирхылгоит агәгәа.


Уи ҳҩымҭаҿгьы џьара даҳԥылахьеит, Аӡынбеи Ҭарбеи дрыцны Аӡҩыбжьа ақырҭуа вертолиот деихсын, амца шахылббуаз аеропорт аҿы идыртәеит.


Убри аурыс ҳиманы дәқьанк аҿы днеин, ашьҭахьтәи ауаҭах аҿы дныҩнатәан, қьаад ҟьаҟьа дук наимҵаҵаны, аҩра далагеит.


Гәыԥҩык ауаа еидгәыԥлан, ицәыҵаччо-цәыҵахәмаруа иахьгылаз снарыдгылт.


Убас ауада ҭшәа хәыҷ аҩнуҵҟа ааиллыргашәа луит.


Иаха, алашыбжь анга, хымԥада Адамыр дааит, – иҳәеит.


Ари дсеижьама, мшәан, иҟаиҵозеи, аӡыхьаҿы сырԥшны симоуп.


Стәон снапқәа ахьхьаҳәа иаҿахәмаруа аҩымаа, исеигәырӷьан амҩа ансырҭа ашацәа.


Стәоуп аԥсра сгәыҵакны анык лысаби дылгәыҵакны, дыштәара.


Быҽрыӷәӷәа, – иҳәеит Асҭамыр лыжәҩа инапы нықә кны, дааигәдиҳәҳәалан, уи иажәақәа есымшагьы агәым шәара рыҵылбаауан лара.


Иаха аҵхагәҭан Бельт ҳабжьысит аштурманцәа рԥышәага.


Ихы дазҵаауа, дҩаҵҟьаны даалеиҩеиуан, иҽацәигарц иҭахын, аха ацхаԥшҩы ашьхақәа шивагьежьуа еиԥш акәын уи игәалаҟазаара шиԥырымҵуаз.


Зыхшара зхатәы бызшәа рызмырҵо ҳажәлар рлахьынҵа хьаас илымоума!


Ус, хасик аҟәарахьы ихы анирха, егьырҭгьы икәшаны ишыҟаз, ишынеибакыз арахь ихынҳәит.


Адунеи иалгоуп урҭ рыԥсыҽра урҭ рыԥсра Аслан.


Иааиџьушьаратәгьы иҟан аамҭақәа ирыдҳәалаз ахҭысқәа ахьихамшҭыцыз, уимоу, атәылақәа реинҟьара иахылҿиаахьазгьы игәалашәараҿы иҟан.


Ажәытә документқәа ҳәа зыӡбахә ҳамоу равторцәа, ҳәарас иаҭахузеи, ҳаҭыр рықәҵатәуп.


Знык икаҳаз асаара, каҳара иауӡом изхара.


Акыр ԥсҭеи гәаҩеи, бна-тоуреи дрылсит, аха дманшәаламхакәа дхынҳәны дшаауаз мышә ҭыҩрак днадгылт.


Избон, ана, иаалырҟьан шьоук анеицәыӡ, рцәарҭажәқәа шынкарыжьыз наҟ идәылган.


Сталин данԥсы ашьҭахь акәхап, мамзар, иԥсы анҭаз ус аргама аҳәара акәым, иара иганахь ажәа кьынаак зҳәоз ажәлар раӷа ҳәа дахьца-дахьаа уаҩы изымдырӡо дыбжьаӡуан.


Избон сара аԥсҭазаара ҿыцхан, исҭахын аԥсаатә еиԥш сыԥрыр.


Сааҭ аҩы иҽаршьны дкаҳа бӷалауа ддәықәын, аха урҭ ухы иаақәкып, рыцҳарас иҟалаз Гәдым иԥҳәыс Фатма лҿы дахьыцқьам акәым, акагьы ҟазымҵаӡаз еиԥш абаџаҳәа дцәажәо рыҩны дахьтәоу ауп.


Иажәақәа раӡаны иҳәон, аӷьра, амақаррақәа узрыҵбаауамызт.


Ишәын ихәаԥшшәылаз плашьк, ихәда аласа иалхыз хәдакәыршак ахан, ишьаз сгәалашәом, сишьклаԥшуамызт.


Амшын зҿыкәыршаны иҟоу дгьылк островк аҟны нхаҩык арахә иманы дынхон.


Шьац ԥшқоуп рылаԥшқәа ззырхоугьы, џьара бжьы цәгьак раҳаны, мчык рымбаргьы еиқәзырхогьы, инеишьҭамлои ирҳаны.


Усҟан дызҿыз даҟәымҵыр, абас инхозма ибжаха?


Изнапык илахь иадкылан дгылоуп саб, макьана дҵысуам.


Дыҟам дрыхәауа, избан акәзар дразқәынҵан рыҷкәын драаӡеит.


Абас ала аҭагылазаашьа ҟалеит, иԥсы шҭоу уаҳа лашарак имбарызшәа.


Анысҳәа, руаӡәк иаб аҩы данашьы иԥҳәыс дишьырцгьы даахьеит иҳәахит.


Акыс, ари Везуви иамырԥхо иҟам уи ӡынгьы, ԥхынгьы, уаџьаҟушәа алҩаҵә зҭышәшәо авулкан шьха!


Сара сзы зегьынџьара ашәқәа аартуп, – иҳәоит.


Џьара сасык даннеилак иаацәыругоит, егьырҭ акы иеиԥшым.


Уаракаа, ииашаны, иурукаа аҭырқә жәларқәа иреиуоуп.


Аԥсшьара, аҵара, аԥҳәысаагара, аԥара зҭахқәоу рарзаҳалқәа.


Заанаҵ ахыршәара аҭахым, избанзар атәцәа рӷьырак макьаназы иҳаазырхәо дара рхаҭақәа роуп.


Алитература иазку аусумҭақәа уаҟа аԥхьаҩцәа еиҳа ихҭакны иахьрымоу, ирылаҵәаны иахьыҟоу машәыршақә иҟамлеит.


Ихаҭа имаҭа Лаган имацара иакәӡам ақьиареи ауаҩреи злаиааӡо, урҭ ргәаӷь икәшамыкәша иҟоу, дназыдкьысло зегьы имеилагаха, меигӡарахда иԥсаҟьаны ирылаиԥсоит.


Исҭахуп абарҭ срыхьӡарц, ак ҟасҵеит ҳәа шәыԥхьаӡарц.


Санцоз игәарҭеит, аха акгьы мҳәаӡакәа соурыжьит.


Хәышәҩык инареиҳаны аҵаҩцәа ашкол баҳча ыҵырцәажәаауа иахьыҵоу дрылагылоушәа збоит адиректор Қарбеи Барчан.


Жәамшк рыла ҳусқәа маншәаланы рҭыԥ иқәлап ҳәа сыҟоуп иҳәеит.


Амла иакуа мҩасцәақәак ракәзаргьы ҟалоит, – иҳәан Сасҭангаз, дындәылҵит.


Узгаз ацәа уарҵыслап агареиԥш, уалагалан уагап даҽа дунеик, игьежьлап уа алу, аӡлагареиԥш, уахатәаз, адунеи ҿыц уаназнеи.


Азныказ дсеигәырӷьеит Масина, аха, нас лыԥштәы налыхҟьеит.


Абааԥсы, убнал, уҽыҵәах ҳәа саб ианааицҳа, иҽиҵәахит.


Ихарҵар ҟалоума, уи анхарҵа зынӡа ҳақәӡааит ауп!


Шьапҟьаҟьа адырра сиҭеит, ахара здиҵогьы уара уоуп, Ҵыхәабаба.


Ԥыҭрак ашьҭахь сара Шьаадаҭра рҿы снеины сааиуеит ҳәа иԥҳәыс ибжьы налықәырганы, илабашьа аакыдхны агәашә шыҟоу иҿынеихеит Басиаҭ.


Аԥсцәаҳа иажәақәа дхырхуазшәа ихы ибеит Саҭбеи.


Ашәак еиԥш иааҩуан уи илҳәоз, амҵәыжәҩақәагь сымамыз сҿан.


Уара ушьамхқәа срықәгылоуп, ҳҩыџьагьы аччархәқәа, дааԥышәырччеит сҩыза.


Иауам, ишьацәырххоит, ацҳа иқәымло аҽы иаҩызоуп.


Аты ҟыжмыжит, иҩарҩарит, амҵәыжәҩақәа аганқәа ирыднакшалеит.


Ацәылашараз, ашара сыла иамбо, сцәырҵны саақәгылон аулица.


Урҭ рзы урҭ апривилегиақәа ақьаад ианымызт, аха ареалтә ԥсҭазараҿы ус иҟан.


Анбан, ахәыҷра гәырӷьахә, ашкол, аҩызцәа, ашьыжьтәи аӡаӡа аҟара ицқьоу раԥхьатәи абзиабара, аинститут, аҩызцәа ҿыцқәа


Ара ианаҳҵо атекст аҵыхәтәантәи аҭыжьрақәа рҟынтә иаагоуп.


Ашьшьыҳәа иааивызгеит сыԥсы, Сшьарагьы сықәлеит лассы


Иацы еиҵызхыз иабхьыӡ мҳәакәа, иржәуамызт аԥсы амыршьакәа.


Ажәлар ркультуреи абуржуазиатә культуреи ҳәа еиҟәыҭханы рыхәаԥшра.


Акгьы ахьыҟам ахь гәы ҟадыџь лыхан, даақәхоит ан уа, илымамкәа хгарҭа.


Бара боума сара цасҳәа иасыргахуа агәыԥжәа!


Иҟало аабап, дақәшаҳаҭхон Мшәылдгьы, Қсас дызлацәажәоз уиаҟара ихаҿы ишымааиуазгьы.


Ус дыҟоума, ари, ус дыҟоума ани?


Саргьы уи акәын сыззыԥшыз сыччабжьи сыҵәаабжьи ҳаҩны аҭӡамцқәа кыдхәаша иргартә игазаап, сан ллымҳақәа даарысны илкит.


Убри дыԥсыҵәҟьеит ҳәа анысҳәо, ихы зқәиҵаз ҳаҳҭнықалақь Аҟәа ақырҭцәа ишәымаз, аибашьра ҳалшом ҳәа анаҳҳәа ауп


Ракетаҵас имҵәышә халоит, Иахьсаранџьуа ажьымжәақәа, Ианҭәлак, уи ҵаҟа инҭалоит, Иагәыдкыла ашәахәақәа.


Арахь акы даанагон акәымзар, иаргьы дара иреиԥшыз иакәын


Уи Леон ихьӡын, иашьа аҳазарқәа ирымаҳәхаз


Дара ақыҭақәа рҟынгьы акгьы ишаԥсам ирарҳәаанӡа ирзымдырои?


Ҭаҭлан, уажәы лысбак ҳамоуп, изеиԥшроу убандаз!


Инапаҿы убас иааникылон, изгәамҭаӡакәа рыԥсқәа нархыҵуан.


Ихы даасуа дгәарамыз Қасаса, дааимгац, иџьоушьап, уажәгьы ԥҳәыс.


Жәлар реизараҿы ажәлар ирҳәеит, ажәлар ақәшаҳаҭны, ақьаад ианҵаны, зықьҩыла рыхьыӡқәа рыжәлақәа аҵаҩны, ишьҭырхит.


Убраҟа анышә иамадоу, сызхаанугьы сызхаанӡамызгьы рыгәхьаагара гәык раха исысит.


Аирыӡ, ашәҭқәа зҭагылоу аваза, аӡәыр днеины ихиҭәалошәа, аҵәцақәа аваргыланы арыжәтә


Ԥаса ахара рыдырҵон, рыцҳақәа рҿаҟәон политикала, уажәы рцәа ԥырҽуа иалагеит ажәлар рыҩнуҵҟа.


Сара сынхоит са схатә џьала, Схәыҷқәа сааӡоит хәаҷа-маҷала.


Убаҩ ауп мацара инаргаз унышәынҭраҿы, ачҳареи агәи иумаз ҳзынужьит зегьы.


Хымԥада, ас еиԥш иҟоу иҵоуроу усуп, ҳашәҟәыҩҩцәа, еиҳараӡакгьы зыԥсҭазаара иалҵхьоу, досу алагала иҟарҵаз аӡыргара, агәыгәҭамыжьра, ахамышҭра, рыхьӡ акамыршәра иазҳәоуп.


Уажәы иахьа ашьыжь еизан, хәыҷла-дула ацуныҳәа аҟаҵаразы аҽырхиара иаҿын.


Лҵара мап ахьацәылкыз зыхьҟьоз лани лаби ракәзу, лхаҭа лхала мап ацәылкыҵәҟьазу зны-зынла иара изын зегьакакәын.


Аха Габрушьа Гәдоуҭантәи дхынҳәны Аҭара данааи, комендантс ихьӡ анырҳәа, ԥсахрақәакгьы мҩаԥигеит, Нодар данычмазаҩха ашьҭахь ари агәыԥ Мурҭаз иахь ихынҳәит.


Аублаа жәлар хырҵәаны Ҭырқәтәыла иахьнанагаз, ианнанага ашьҭахь ауп еихыргаз ари ршьаҿа џьаҳанымрахь ишгаз анеилыркааз.


Арстәи, Аԥшақәсырҭаҟынтәи ақыҭа дахьа лаԥшуаз ибон, иахьа заартра мҩаԥыргаран иҟаз абаҟахьы зегьы ццакы-ццакуа ишцоз.


Лгәы еисуеит, уи хәыцра-шәк лхаҿы ианхалт, Лгәы ԥшаауеит, лгәы ҭагылом, дизгәыкуеит, Баҭал.


Аишазы, Салдаҭ иблақәа уамашәаӡа иҭбаан, ани амра иҿыблааны иланашьҭыз аԥҭақәа руакы асахьагьы ҟаԥшьӡа ирхын.


Исыргаӡан, инкаҳауа сышьҭа ихын, рыԥсқәа ааивыргарц рҭахын.


Абиологиатә дыррақәа змоу ауаҩы аԥсабара бзиа ибоит, деиҷаҳауеит, дацхраауеит.


Сылахь ианымызт уеизгьы, акакала иҿырхыз ашәырҵлеиԥш, сҽыриашаны сықәзарц адәы.


Иахьатәи Аԥсны иазыҟалаз аамҭа еиқәаҵәа, иаргьы ашәалҟьамреиԥш далан.


Атәым милаҭ еиҳараӡакгьы агырқәа иҟарҵаз анырра аԥсрақәа рҿы акрыфарақәа, акрыжәрақәа еиҵырхцәеит.


Сҷытбыжьны саханда ба блира, сыфлеита-Паноушәа сгәы иабон.


Убасҟан иан лынарцә мҩа данықәлоз иара иҭаацәа хзырбгалашаз, ихаҭа иҳәашьа, шҳамк нарылаҵаны дцеит.


Асаби илҩызаз, зызхара аԥсабара иқәымԥшыцыз, зызхара имыччацыз, амра хаа зқәымԥхацыз


Еҵәазаҵәыкгьы иалшаӡозеи, аеҵә кәицхәыҷ, дунеик иазхаз.


Абасала, жәытәнатә аахыс аԥсуара ахьӡи ахьымӡӷи здыз, уи зырҿиауаз, амҩа иқәызҵоз, зыбла аҷыц еиԥшгьы изыхьчоз ахацәа рымч анԥсыҽха, аҳәсақәа активра аадырԥшуа иалагеит, уимоу аԥыжәарагьы ахьыргаз ҟалеит, еиҳараӡак ҵара хәыҷык зҵаз.


Хыԥхьаӡарала имаҷӡаз ҭауади-аамсҭеи раамышьҭахь, егьырҭ зегьы даараӡа иӷарын.


Ахымш рыҽны игәы ааихьын, иумдыруеи, сара сҳақьымуп, дысзеиқәмырхеит, иԥсҭазаара далҵит.


Аԥҳа иалырҳәеит, ани аби кәашеит, аԥагьы еиниҟьеит.


Уажәы ари азал аҿы еизаз рыбжеиҳараҩӡак Жьагәеи Ҭлаԥси иқәдыргылаз шракәызгьы, иҟан макьаназ аӡәык-ҩыџьак зылакьысра рзымгәаӷьуаз, зԥан цәгьаз.


Шьоукы ашьапы аҵаԥырҵәан, ицыркьыԥуеит, уаҳа имӷьеит.


Саб иашьеи Қарҭли аҳцәеи еицхырааны ԥасатәи зны арабцәа анықәырца ашьҭахь ҭоуба еидырулахьан, ҳажәларқәа абри аусԥшьа ду аҿы неилшәарак ҟамҵакәа ишеидгылаша ҳәа.


Аҳ дара дуаҩ ҟәышуп ҳәа дрыԥхьаӡон.


Саргьы ус сыхьуазар ҟалап, аха сара абри ақыҭаҿы сиит анысҳәо саҟара сыцлоит, исылымшо снарҟаҵоит, исзыҟамҵо сгәы снархьуеит.


Насыԥк ҿыхоит, Насыԥк ыцәоит, Еихәлахоит сара сыԥсы.


Гәыжәпак ибла ишԥабеи Ԥҳәызбак Волга данақәиртәа!


Аҩнаҭаҿы аӡәы ихала изызҳауа ахәыҷы маҷк иадамхаргьы дигаистхоит ихы мыцхәы бзиа ибацәо дҟалоит.


Ари иажәаҵәҟьаны, ҵакык аманы, акы аанаго иҟаӡам, деимҳәошәа ҟыҳы иҳәоит, еиҳараӡак иажәа даналго, иҟырҟы арыцқьагас иҳәоит ҳәа иуԥхьаӡартә.


Убасҟан заҵәык авизир ду ибла хиқәаҵәаа-камкамқәа наҳахәаирԥшит ҳкылкааны, маҷк аҟарагьы длахҿыххазшәагьы збеит сахьгылаз.


Бзиала аиспан жәлар шәҿаԥхьа ашьхауаҩы схырхәоит.


Ажәытәӡатәи адыгаа рҭоурых шьҭухыр ачерқьезқәа рахь ухьаҳәыргьы, аҟабардаа рахь ухьаҳәыргьы уахькылсуа џьарак ауп, избанзар, жәларык зларакәыз ала ҭоурыхк ауп ирымоу.


Дыԥшатлакә мҩасны сгәы зегьы ҭӷәыхааны дниасит


Урҭ ирышьҭарххны, иҟалоз ааҭгылара набжьаршәны, ахысра иалагон автоматқәа.


Ишәаҳәон иахькаԥсазгьы рыԥҽыха, ирылабжьон аццышәқәа рҿыха.


Ашьж ьымҭан саб имашьына ааҭиган, ҳнақәтәан Аҟәа ҳцеит, уа азеиԥш гараж аҿы иргылан аҳацәтә порт ахь ицоз машьынак ҳагеит.


Уара утәы уара уанишьуа еицәоу егьыҟаӡам.


Аԥсуала шәиацәажәа зынхара лыблыз, – иҳәеит Раԥсҭангьы, иааркьаҿны, гәрагарала.


Жәларыс имаз ҳа ҳакәын, џьынџьс имазгьы Аԥсны акәын, уи изеилымкаакәа, адунеи зегьы сџьынџьуп, Аԥсны хәыҷы закәызеи ҳәа дахнаԥаацәазар, дахькылнаго ихала ибара дыҟоуп!


Дыҭҳашуеит Бараҟаи-иԥа Аҳмеҭ, аха ииҳәо заҳауада.


Гәлымҵәахк иеиныхраҿ ацәашьқәа ршон, ашаҩ лышҟа инаскьон, ирхьымӡар ҳәа ишәон.


Иԥхашьаноуп изҭымҵуа, – иҳәеит даду, Мышәқьар аҭыԥ аҿы днеин, агәшәымшә ҳәо, ахы ааишьышьит.


Хыхь ишазгәаҳҭахьоу еиԥш, аповест аҿы иаҳԥыло ахҭысқәа мҩаыԥсуеит Аԥсны асоциалтәи амилаҭтәи зҵаарақәа еилысны аԥсҭазааратә еиҿыхарақәа еибархханы ианыҟаз аамҭазы.


Реиҩызара зегь ахә ршьон, рыцәгьак рҳәомызт, иԥхашьон.


Акы, уи даара еиҿамск иоуп, адырра бзиа имоуп, хылҵшьҭралагьы дыӷәӷәоуп, ҩбагьы, Абазгиа мрагыларатәи аҳцәа дреиуоуп, урҭ еиӷьны ргәы ҳазцо иҟалап сҳәан, аха ашьҭахь сажәа сара схаҭа сахьхәит, избанзар уи еиҳагьы иҽеим алҵыр ҟалоит, шәыжәларқәа дара-дара зынӡа инибарҵәар алшоит


Ҿҳәарак умазар акәхап абас митәеиқәаҵәа ухы иахго узыҟоу, даақәыԥсычҳаит аҵанӡа.


Нахьхьи иқәгылара цәгьамкәа ирыдыркылт, уажәы деицәахар ԥхашьаран.


Таҳир данаагәарҭа, ҳныхаԥааҩ иара иакәызшәа, агәырқьҳәа иааикәшеит, дыхҭакны иазҵаауеит.


Аԥсынра, аԥсуара иахьыз илацәа хҩаны иахьыз акәӡам иџьаишьоо Аланиа, ҳара ҳгәы ахца ауп!


Дхарахаԥшуашәа, уаҩы дидымгылошәа дшыҟаз, данаарылаӡҩа, даагылазаргьы дрыцызшәа, Ешыра акәымкәа, иара абраҟа дааӡазшәа дааҟалеит.


Аӡы иашьыз аӡы иҿадырхәхәон ҳәа, иахеижьҭеи аҩыжәра иаҿыз ара сахьааизгьы ҩыла сышәхәаҽуама!


Ани ԥҳаи рҭынха ду Гәдисеи рнапы еикәыршо аӡы ишалаз, аӡыхәашь хыҵны ирыжәлеит.


Уус знапы ианыз, нас иухәыз ахаҵа.


Шәа шәмақаруеит, шәа шәбарбаруеит, ԥсҭазаароума шәгәы згахьоу?


Зегь акоуп, саналагах, уажәшьҭа иԥыскуа егьыҟам, даҽа ԥыҭк сҳәап иҳәан, иаҳа иҽынкыланы, иажәа инациҵеит


Ҿырԥштәыс иаагозар, ахқәа Абжьуаа реизара, Уазбақь иԥсхәы руит, Наҳарбеи Чачба дааит уҳәа лымкаала Камаҷыҷ илыдҳәалаӡам, азеиԥш сиужет ахьтә хьаҵрак аҳасабала иҳәоу жәабжьқәоуп.


Баӷь-цымкьыкь аӡбахә ансаҳа, насгьы лара Сольвеиг лҟынтәи арыцҳашьара аҵаҵан, сҿаҳәаны сызкыз ацәы ҵаԥхашьарақәа зегьы сҽаарымҟәыҵхны, ашькылгьы саз нымкылаӡакәа акәадыр снахьынԥашалеит.


Иеидтәалаз зегьы акрыздыруа уаан, иҟьаланы агаҿа иаваз аӡәгьы дыҟамызт.


Схаҭа снацәа аҭӡамц инадскылазшәа, схаҭа снацәкьарақәа ашышкамсқәа авеибаҳәа инеиуашәоуп ишызбаз, сцәа-сыжьгьы ишаныруаз.


Мсым Дуи Мсым Хәыҷи еиҵаӷәӷәа иахьгылаз рхырҿы ианубаалоз аҽакын.


Уаҳа ус ӷәӷәа далашәарын ҳәа дагьазхәыцҵәҟьомызт, аха иахьатәи аус анагӡара дазгәаҟуамызт, настәи аилаҩынтрақәа иаҳа иԥсыҽхарызшәа игәы акыр ирызҭынчын.


Исымҳәац, шьҭа иагьысҳәом иахьада, ишәаҳәон уи агәалақәа хҩо.


Сыжәҵыс хәыҷы аҭра анамба, исцәыԥырны исыцәцахьан, акгьы агымхеит, уан рыцҳа, ҳзужьазеи, узымаазеи?


Ицәгьа ибзиа акы амакра згәаӷьуадаз, аминуҭаз инарыгӡон рҳәынҭқар иааҭаххоз.


Аҟәатәи арҵаҩратә ҵараиурҭаҿы аԥсуа сектор аадыртит, арахь аԥсуа школқәа анадыркуаз аамҭазы.


Аџьымшьхьиа даныԥсы, данырж егьи ашьҭахь иԥҳәыс днеин анышәынҭраҟны амыткәма лҳәон есыхәылбыҽха


Дыцәашәа-дыцәамшәа дшықәиоу, ашамҭаз, иаагахуеит агәашә хәыҷ абжьы.


Ауаҩы цқьа инҭкааны изымдыруа даналацәажәо, аиаша аҳәара данацәыхҟьалак, дарԥхашьоит, уимоу, данҿаанасҭанатәуагьы убап.


Исзаабгаз илакә, идрама, бшакәхалакгьы бҿа, бажәы, бара боуп, бара, аргама сара исыхәлаччо уажәы.


Уи илаф ашьҭахь, илакыҵа иаҳа иааҭылашьцаан, усеиԥшгьы нациҵеит


Убри азыҳәан, ақыҭаҿы еимакык ҟалар, ма џьоукы ажәа бааԥс рыбжьысыр, аинышәараз ахацәа анеизоз ларгьы днарыԥхьон.


Зны-зынлагьы иааркьаҿӡаны, уашьҭан исхамышҭырц азы згәаҭақәакгьы ныҟасҵон.


Дналагеит уи аимҳәара дакыр ҳәа дшәаны, игәышԥы инапы адырӷәӷәаланы.


Уигьы, аиашаҵәҟьа, аамҭа анааилак еилукаап, еиқәырчаҟәа астол иқәыз инапҩымҭа ашҟа даанаԥшит.


Уажәшьҭа ҳус напаҳаркаанӡа иаҳшоу ауаҩы ԥшра-сахьас иаҳҭоу аадыруазароуп.


Аб-цәа аӷба Новороссиск абаӷәаза иазааигәахашәа анырба, аихсра иалагыеит.


Ара иҟаз азымхозшәа, лада-ҩадантә ажәлар еибарҵысны аара иалагахьан


Аԥсуа жәлар реидкылара ахыҵхырҭаҿы аԥсилааи, абазгааи, амсымқәеи инарываргыланы асаныгцәа Саниги ҳәа зыӡбахә ҳәоу ракәӡами?


Астатиа злашьақәгылоу аҳәоуқәа тезисҳасабла иудукылартә иҟоуп.


Абрис еиԥш аамҭа аныҟоу, зыла цқьа ихтым, культура цқьа измам аҳәынҭқарра дуқәа, аныӡуа, ҳала ишабо абџьар аҵкыс аҵара иааиуа ианыҟоу, ажәларқәа акымкәа, ҩбамкәа ианыӡуа, ҳазықәгәыӷуазеи ҳара аԥсуаа?


Уара герман бызшәала ибзианы уҩуеит, агха сса-мыссақәа иҟоуҵо иаҳагьы сдыргәырӷьоит.


Урҭ аиҳарак изаарышьҭыз, ԥсуарас шьҭа ирылоу егьыҟамзаргьы, дара ишреиуоу анырдырлак аԥсуаа ргәы иахәап, русқәа рырманшәалараҿгьы ихәарҭахап ҳәоуп


Ашьнелӡырӡ аԥштәы змоу, змаӷра змаҟа иавҵоу, ма аҭаҳмада нанамга, ианамуӡахгьы ахш мацара зԥышә иқәку Лади Ӡыкәыри рҩызцәа


Убарҭқәа раан аинститут азеиԥш хоргьы, аԥсуа студентцәа еиҿкааны иҳамаз ахоргьы еилалан акны еицықәгылон.


Уажәоуп уи салҵны санаагыла, сҭаацәа сызхара исымбацт, ишысҭаху аҽага шьҭысымшьӡацт, ишысҭаху сымтәацт-сымгылацт


Амгәа ӡәӡәатәыс Ҭәыц-хәламшә иҭаны аӡахьы дрышьҭит.


Изҳәомызт, избанзар, Брежнев ақырҭцәа дырҟаҭәахьан, урҭ дыртәын.


Адырҩаҽынгьы Чачхалиа ида аӡәгьы ҳаҩныҟа даадымгылт.


Аҵыхәтәан имҳаҵә анҩаҵишь акамбашь, уац аацәырҵит.


Адәы аҵыхәаны абџьар еизганы дрыдтәалоуп Вано.


Ари зегь зысҳәо, са сҿы мацара инхар сҭахым арҭ ахьыӡқәеи ахҭысқәеи, иааиуа аҿар иразҳәаша маҷхо иалагеит!


Уаҟагьы ирдыруа аӡәгьы данырымбалак, џьоукы рылаԥш аӡиас агәы казказра инхырҵауан, џьоукы аӡы нырцәаарцә ихықәгылаз аҳаблаҿтәи аҩны кәахьқәа рхыбрақәеи, зџьарсахьақәа жьакца-жьакцаӡа уажәы-уажә иаацәырҵуаз ауахәамақәеи ирзыԥшуан.


Ажәлар рыбз ахәшәра еиқәнархон аиӷара зыбжьалаз.


Сгәанала, ашәарыцацәа амцҳәа шьа ахьырхашҭыз акәым ус рыхәаҽра зымариахаз.


Ус нахьхьи ахәы лцәаара наваӡ ицоит.


Ааи, ааи, уахак аԥсабара ани аҩсҭаа мыжда ишизныҟәо еиԥш акәын ҳшьажәцәа ишырҿагылоз усҟангьы.


Абри аганахьалагь, ҳәарада, уи иуникалтәу, раԥхьаӡа кәны абас аиԥш ала аԥсуа ԥхьаҩ иоуа шәҟәуп.


Ихәрақәа, ихьамҵрақәа, ихәыцрагь тәитәыхны, хҭырԥажәк еиԥш ихоуп.


Амаҭәақәа рыбжьара иаабжьихит иҵәахны иҳамаз ҳԥара хәыҷқәа.


Ҳара ҳадгьыл уаараны аӡәгьы иҳаимҭеит, дцәажәон аублаақәа рԥыза, алеиҩеира дахьаҿыз, ҳаԥсыр, нас анышә ҳалал ҳафап акәымзар, ҳаԥсы ҭанаҵы аӡәгьы иҳазиҭом!


Аҭаҳмадцәа ирҳәоит, ашьхаҟа абӷаҟа ацха ҳгаӡомызт, аԥсҭа ҳанҭаланы, шаҟа ҳҭаху ацха ааҳгон, аҵлақәа ргәаҩараҿы убас ашьхымза ҭан ҳәа.


Ԥҳәасамахәҵас шәаԥсуара ҿыххаа, иашьҭан шәдыртәарц шәырҟәыдны.


Аха иаарласны игәоуҭоит иԥҳәыси иареи ишеибарҟәынд-ҟәындуа.


Аӡәы сиеиԥшзаргьы сҭахӡам, сара ахҩылаараз сшаӡам.


Аԥсыӡ хәыҷқәагьы ҳаргьы лахьынҵала ҳаиԥшуп ҳәа ииҳәаз азҟа ииашоузеи.


Урҭ зегьы еиндаҭлон, рҟазарала ирыхәаԥшуаз ажәлар дыргәырӷьон.


Ҳаргәаҟра балагар ҳара лассы игәаауа ҳауп, ҳара ҳгәаар


Ишшәасҳәахьоу еиԥш, Шоҭеи сареи ҳзыҩноу аҩны акәацәраҿы игылоуп.


Абгахәыҷқәа реиԥш, акәыхниа афҩы рымки уара!


Ахәаџауаҩ, дыҟан ахәҵа, гәаҩак даман, иԥынҵа баҟәӡа, аха иахьала аамҭа итәыми, изеиԥшхеит ҩнатәи тәыми.


Иахьагьы издыруа маҷуп Аԥсуа радиои ателехәаԥшреи рыла лассы-лассы иҳаҳауа ашәа Исхароузеи?


Изҵыргалак, ҽыҵгак аныҟала, бзиа ишԥарбои арыжәтә мыжда!


Убри аҟнытә акалошқәа анааишьих, ари иахьа дцарц игәы иҭаӡам, сынҵәеит!


Уи аӷәра дамҵасны иааникылан, аҽы дҩақәтәан, дышиашаз афермаҿы дцеит.


Ақәа ауеит, адәы анықәлара угәы аҳәо иҟам.


Урҭ знык ианҭеиҭәалак, аԥсҭазаараҿ шәареи сареи маҷк ҳаиҩнагеит, аха усгьы ҳаицәыхаран ҳшыҟам жәдыруеит, саргьы ауаа ирҭахым акы саҿӡам, шәыххь згеит ҳәа аӡәаӡәала иҩызцәа рныҳәаҿа икуеит.


Ахәылԥазы аӷбаҿы санааи, Реваз Андреи-иԥа исеиҳәеит аҩныҟа дшоуишьҭыз, уахык адамхаргьы аҩныҟа дцаны даарц даниҳәа.


Кәтол ажәытәӡа митәык иазымгаз ажәабжьк иахааныз рҟынтә исаҳаит сара.


Ауаҩы, илымшо улуршароуп ҳәа иаҳәара иашоума, аԥ ҳәыс ҟәыӷа, Ардушьна?


Ари Гыдгьы, мыцхә аҽхырцәажәаҩ, ачымазаҩ хәыҷ ӡак дцәажәошәа аниба, агәгәа ихга


Баша иҽиблит, ахәҷы амца дахьалихуа акгьыы ҟам шьҭа, – лҳәеит ԥҳәыск.


Араҟа еиуеиԥшым акәакьқәа рҿы ана-ара иқәгылоуп апоетцәа Жуковски, Лермонтов, Крылов рбаҟақәа, акомпозитор Глинка ибаҟа


Сыԥсы заҵәык сымаӡоуп, ныҩра зылшо исыҵазҳәо.


Ибжьы аасықәиргеит уи, сымҩашьозар, иара итәала даара даасықәымчны.


Уаа, ԥсҭацыԥхьаӡа еихьыгӡа-еиԥыгӡа, Уарааид, Кьагәа, уарааид, уаа!


Ашьҭахьтәи ибжьы рызкын егьырҭ, џьнышрыла агәашә аартны иҭалаз.


Ҟаимаҭхан лынхара аҵыхәан, гәаҩарашәа иахьыҟаз, ӡмахк еиқәаҵәаӡа иҭатәан.


Ашьжьымҭан зашьа дыршьыз шьыбжьаанӡа зшьа зуз абӷажә Салуман!


Аха арԥарцәа ирԥырхагамхеит, изҿыз аус нарыгӡеит.


Бабышьрантә Аҟәанӡа изгашаз рымҩақьырақәа анаарыԥхьаӡа, ауха даҽа знык акаҳуажәырҭа иаҭаартә иҟан.


Раԥхьа Заандамҟа, Пиотр Ду дахьынхоз ахь.


Аиқәаҵәеи ашкәакәеи иреиӷьышәшьои, рыҩбагьы ажь иалху ҩыцқьақәоуп, днаҳазҵааит.


Лыԥҳа илыхьыз шлызхымгоз, ашьҭахь лымаҳә аԥсуаа дышрызныҟәаз ҳәа илаҳаз агәырҩажәабжь, уиак зынӡа дашьӡеит.


Иараби, сара сшыԥҳәысугьы, иаҭахханы ианыҟала, абџьар аашьҭыхны схаҭагьы шәаԥхьа снагылоит!


Бызлацәажәо сзеилымкааит, раԥхьа машәыршақә иаасҿашәаз ажәақәа рыла слазҵааит саргьы


Алым акәу, абжьас акәу, ари зхаҿсахьа ауҭаз?


Иҟасҵагәышьооз, сеиха цҳафыр кны ҳаҷкәынцәа срышьҭагәышьан.


Илахь еиқәуп сышнеиуаз исԥылаз сҩызак, исаҩсыз аԥсышәак ҳәашәа.


Акәицқәа гарасҵоит агара, урҭ срызхәыцуеит са сҽырҭынч.


Аибашьра ашьҭахь, акранҵы, хәылбыҽхак азы, раԥхьаӡа Аӷба Аԥсны Аҟәатәи асқьала ианаадгылаз аасгәалашәеит сара убри ауха.


Схахьы иааиуазма асҵәҟьа ак сыхьп ҳәа?


Нар-иԥа Ҭлабӷан сара сигәамԥхозар ауеит, уиазы улахь уџьымшь ыҟоуп ҳәа иаҳҳәаран ҳаҟаӡам.


Абри аԥан алада еиӷьума, аҩада еиӷьума?


Ашкол дҭанеи, хәбарҿы дтәанеи, ашәҟәы даԥхьон акыр мышқәа.


Ақәрахьымӡа аҵеи дзыҭнымхаз иԥсра аԥсуаа шазыҟаз абри ала иаарԥшуп.


Бзоу абаҟоу, сарӷьажәҩа адунеи иқәӡам, саҳәшьа, ҳашбышьҭаз, амҩан иҭахеит.


Убри иҩахыкны, ашәытақәа анпыҟҟала, иҭҭәааны икыдын амза.


Дагьалҵзаап нас уи ишьҭууа ихаҳаз ацәқәырԥа бааԥс, аԥсҭазаара ацәқәырԥа-ӷьы.


Аӡыхь аҿаԥхьа аҩҵлак рыбжьара аӷәы бжьеисеит, аҟәардә ацынхәрас ауаа ықәтәаларц.


Кыр аҵхгьы цахьан, ииашоуп, агәы еиҩнашахьан.


Ихазы итетрад ианиҵеит Ҭарсхан, убри аамҭазы иҳәарц, иҟаиҵарц иахәҭаз, аха ишизымҳәоз, акгьы шизыҟамҵоз, ихы ишанеимыжьуаз, аха ихазы ибла иаԥыраикуа ишыҟаиҵаз, иламыс ианаҳәаз акы


Амала, уара ари амузеи бзианы иухәыцит.


Аха Агрба Феҳми иаб, иҷкәын ирҵаҩцәа


Лада зхы хоугьы ҩада зхы хоугьы ишырҭаху иахьықәҳауа, иԥсшьарҭақәоушәа, иԥсшьарҭақәамшәа, ихәаахәҭырҭоушәа ибжьахәаахәҭырҭоушәа излеиҿкаау, ишеиҿкаау, излеибарку ишеибарку узеилымкаауа, ашәи қашьи реиԥш иахьеилоу иахҟьаны, абанҭ амардуан иаҿаӷӷа иаҿагылоу рҩызцәа ахәаршеиԥш идыршуеит агаҿа ақалақь ссақәеи аиланхарҭақәеи.


Ирбом, аха иафоит ажьакца, анаҟа шьоук атышахь еигәеит.


Аекономикатә факултет салгахьеит Ломоносов ихьӡ зху Москватәи ауниверситет аҟны.


Шьыжьы инаркны хәлаанӡа ашҭа дҭоуп Тарас.


Мап, саӷа Леуан усҵәҟьа иркьаҿны ихәыцуа уаҩым!


Ишнеиуаз, абар агәашә, армарахьала днаԥырҟьаны иааиртуеит, дара нҭыҵаанӡа, дадырсызшәа дахьгылоу дгылоуп, агәашә кны.


Ҽы зырдақьк уаҟа иаҿоушәа, ахраҿ асынаҟәа збоит.


Апоет қәрахьымӡа збаха имаӡаз ишәҟәы Сызхьымӡаз ажәа


Зных ашәымҭак, схала саанхоит, бзиа избон, анкьа ус сгәы аҭахәыцра


Ҳабыџь дааҭгылан иреиҳәеит Алдызи уи игәыԥи аԥсилаа закә мыҟәмабароу ирзааргаз.


Урҭ ҳара ари ашәҟәы изагәылаҳҵаз азгәаҭақәа рҿгьы иаҳәеит.


Иубашт иаразнак ишыҟамыз сыцәа, сыхцәышааӡа, схы алганы ҵхык, бла иамбоз ӡык анысхыҵәа, сихьынҳалап ҳәа сшеихаз ҭахык.


Ламшьаҵә Ланчыхәба иԥсҭазаара дшалҵыз ахьаҳәоз агазеҭ санаԥхьа, усҟан, инапҩымҭа ансызнеига, сгәаанагара знысҵаз аблокнот сыԥшааит.


Урҭ ааухадыршҭыртә, еиԥхьытта-еиԥсытта амбаду рымҽхакны ианын, ар, еибарҟыҿы-мыҿуа.


Аҿҳәара ирысҭаз аҽны аԥарақәа абраҟа сыстол ианықәымла, аҭакәажә лыбаҩгьы шырмоуа рдырааит.


Иара хьаас имоу изаҳауагьы хьаас ииҭарц иҭахым.


Зегьы-зегь реиҳа еиԥырҟьан абиԥарақәа реимадара ҳаӷацәа зышьҭазгьы убри ҳылҵшьҭра ҳзымдыруа ҳаҟаҵара акәын уи ачарҳәара фашист методла иагьыҟарҵеит.


Уи илҭаххеит аҭаца дцәырымҵырц ауаа рахь, астол ахь, уахакәҵәҟьоуп урҭ рчара, ҭацара луааит луадаҿы ҳәа даақәгылеит.


Адаӷь ажьы иалху ачыс деликатес ирыԥхьаӡоит, иреиӷьу афранцыз ресторанқәа рҿы амениу иалоуп.


Ирааӡаз шьхатәыла Аԥсуа ҭыԥҳа, Иарбан илылам, Ианаҭахха!


Шьаршьаф дукгьы лҿы инақәдыршәит, Уаа-ҳа, ҳаа-ҳаа!


Есышқәса ибжьамыжьӡакәа инапы зҵаиҩло агазеҭ Гудок, иара ахьӡ шыҟоу еиԥш, акыр дарҿыхахьеит Машьыхә аликбез данҭаз аҩреи аԥхьареи изырҵаз анцәа илԥха роуртә!


Афина Христофор-иԥҳа, адунеи бгозаргьы, лара лычҳара дахысуам ззырҳәоз, агәыԥжәареи аццакыреи аӡәгьы бзиара шизалымгац здыруаз аԥҳәыс ҭынч, Иарна ус анылҳәа, дааҿаԥхаҿаччан


Баша ирҳәарымызт аҭырқәцәа уи акаршәра ҭацә азыҳәа


Наҟ-ааҟ ашыц шьап ҿарақәа, игылоуп ицыҩцыҩуа.


Смыр Мачагәа Капыта иашьа данишь дыбналаны дыҟан.


Рымч ҭалан, ршьа ааилашит, дырҩегьых ироуит ирцәыӡхьаз агәыӷра.


Абжь-ҩеишьцәа раҳәшьа заҵәы лхаҵацара аҿҳәара анааи, аҭацаагацәа агәгәаҳәа ианааи, абжь-ҩеишьцәа ачара руит, хьы-разныла деибыҭаны, илықәнагоз налыцҵаны.


Ҳааигәа игылаз ҟәардәк аҟны иԥсы неиҭеикын, ҳашиашаз аӷбахь ҳааит.


Абра сзыԥхьаз ажәеинраалақәа зегьы апоезиатә цәалашәара цқьа иахылҿиааз ҩымҭақәоуп, – сҳәеит сара, аредактор игәаанагара саҿагыланы.


Угәы ишԥаанаго, уԥсҭазаараҿы зегь реиҳа иугны иуԥхьаӡои?


Сара еидыскыло сзымдыруа сыҟам, урҭ ирыцу ауадҩрақәа роуп сзыргәамҵуа.


Уи ашьҭахь сара Дунаитәи ар рнапхгаҩыс сҟарҵеит.


Сықәын сара амҩа сык сылхо, сузнымкыло наарак саҿан.


Абри аҭаацәара еиднакыло ауаа зеиԥш ҟазшьаны ирымоуп иҟәбаҟәшәо ахандеира, аусура абзиабара.


Ус аамҭала зегь ҳамҩасуеит, ҳашьҭа ихылозар шьоукы, ацәқәырԥ ҳаиԥшуп, наҟ ҳакҿасуеит, нас ҳгьежьыхуеит ҳамҭакы


Данқәыԥшыз аӡәы бзиа дылбозаарын, убри иахҟьаны, лхы аҭыԥ иқәҟьахьеит рҳәеит.


Атәым ҳәынҭқаррақәа рзы, Америка раԥхьа иргыланы, иҟалап уи дцәымзаркыраны, фырхаҵак иаҳасабала дрыԥхьаӡозар.


Сҩызцәа рнапы сықәҵаны снаргон, са сыблақәа хҩан.


Раԥхьа игылоуп Ашәахьа, аҩаша иаԥсахуеит иара, ирышьҭанеиуа Ахашоуп, нас Аԥшьашеи Ахәашеи еишьҭоуп.


Гәык ҭыргарым ара гәык ҭаԥҽыхны, ирку аӷәра рымпыҵҟьаргьы рурым.


Аҳақьымцәа ирхадаз, ахәра дуаҿ гәеисрак уаҳа ианымлоз злакҭа.


Аԥсцәа ана-ара еицышьҭоуп, ибзоу ҳашьҭақәа еилаӡом.


Афицар аҭаҳмада днаидгылан иикыз алистовка ибла инхикылеит


Аннексиа – Еиду Амилаҭқа Реиҿкаара Аԥҟаԥҵа амчра анаиу ашьҭахь


Илабашьа иҵарсуп иара дахьцалак, ахызаҵә згауа иазқәнуп ишәақь.


Ишԥасҭаху дшыӡра дыӡыр, сгәаӷ гәанылагь дархәашоит.


Уажә уи амҩа аҿықәан инышәынҭра еилаԥыхха ишкажьу убоит, араб бызшәала аҩыра зныз иқьашана ахагыла-ԥҽыхак ааҳган абра амузеи аҿы икҿаҳҵеит, изхәарҭагәышьоузеи акәымзар


Нас, аԥҳал аашьҭыхны, аҵџь аҟны унеир, аӡгьы ааумгари!


Иааиқәтәахьазар акәын шьҭа саркьалқәак, амҩа сықәнаҵ слымҳақәа ҵызхуаз.


Зымԥын уаҩы дықәмыжьло, шьапқәыргыларҭазаҵәык ада змаӡам ари ҳхәыҷра ахаҳә ду, ҳхаланы ҳақәгылахын уажәы Сабигьы саргьы, ҳнапқәа еикәыршаны, ахара ҳаԥшуа.


Ашәҭ амҵәыжәҩа ақәыԥшра шаҭа, иԥҵәаз ашәҭыц еизҳаӡом.


Аха иара илаԥш шылхыз илхӡан, дацклаԥшуан лныҟәашьа, лкырушьа, лцәажәашьа, зегь рыла дгәеиҭон, аказы деиликаарц иҭахума уҳәаратәы.


Анаҟә хьшәашәагьы акы аҳәарц аҭахуп, ахаҳәгьы зыбӷалаз ишәҳәарц акәзаап.


Уи иԥҳәыси, ихшареи, ҵҩа змамыз имали аруаа дара-дара рыбжьара еимӷәыцә иқәырҵеит


Иҭоуп аӡы имадаӷьмадашәо, изыӡсаӡом Даӷьи Машәи.


Насгьы иааргаз амал аҿынтә зегь рацкыс зыхәҭа зауз Саҭанаи-Гәашьа дгәырӷьаҵәа лаб иахь, лыҩныҟа дхынҳәоит.


Угәы акы ҭаны, даҽакы уҳәауазар, иаҳа ицәаԥҽыгоуп, гәыкала иуҳәауа гаӡаразар аҵкыс.


Бзиа ишԥазбо адәахьы икыдыбганы ақәа анлеиуа, аҳәалыҳәа асы анауа, угәышԥы амца иаҭаны уанаатәо!


Уажәгьы даниқәцәҟьа, хыччашақә дааԥышәарччеит, нас ибжьы рхәыҷны, ҭынч ҿааиҭит


Аа, абри уара, инапы наиқәикит, уԥҵәазар уеиԥишьуеит ззырҳәо абз зҿоу, хшыҩлагьы аӡәы ишьҭахь идмыргыло быргк.


Исгәалашәоит, саншьа еиҳабы убриаҟара еиқәыршәаны, еинааланы дныҳәон, иаҵәца иҭаз аҩы ачараҳәа ашра иалагап уҳәарын!


Ахаҳә ахьҵысуа, иахьамҵра, Иҽадирӷәӷәалон џьара аҭӡамцра.


Ашәаԥшь, иҿызкаауаз сгәы, иҟаԥшьӡа агәил еиԥш ипытны.


Иқәгыларгьы, сара агәра згоит, иаҳзыӡбомызт уи азҵаара!


Сара сгәазхара исзымбауа сахәаԥшуан саԥхьа астол иқәыз хәы змам амал.


Иажәа зхьысыз арԥыс, Дныха-чаԥан дгылон, Аӡӷаб уи диныҳәар


Исҳәаз џьоумшьан, дад, избанзар зегьы ҿҳәарак-ҿҳәарак рымоуп, саргьы сыҿҳәара, ааизар аԥсра иацәшәатәума, наҟ ицахьоу сҭаацәагьы шьҭа снеира иазыԥшуп, иаалырҟьаны ицәажәара аанкыланы, аҭуан цәҩажәжәара убри аамҭазы акы наҵибаазшәа, иблақәа џьарак инкыдирхалеит.


Рцәашьа ҳзамҭеит, Али Ҳазреҭ-ԥашьа иабрагьцәа рхымҭа аҵкыс еицәахеит.


Раԥхьатәи сгәырӷьара зтәызтәыз Лаганиахә снықәлахт, абар.


Уантәи иреиӷьқәаз еиҭаганы иҭрыжьхьан словак бызшәала, қырҭ бызшәала, каракаллак бызшәала уҳәа.


Иара убысҟак алаф иҿоуп, аԥсҭазаара ауадаҩрақәаҵәҟьагьы ирлафны, ирлахҿыхноуп дышрылацәажәо.


Сзалымҵуа ацәа салан, сҿыхан сҿыхамызт гаӡа.


Ҭемыри Зинеи рымчқәа еиҭашәеит, еихаччо абра итәами агәҭыншәа.


Мамзаргьы араҟа зегьы зықәныҟәо, зегьы зымаҵ руа закәанԥҟарак ыҟоу?


Уара ухаҭагьы ухлахаҵ гьежьыр ҳәа узламшәазеи усҟан?


Ауаҩы илаҟәу иҭахырақәа рнаҩсангьы иҳараку, доуҳала дышьҭызхша гәҭакқәаки идеиалқәаки имазар акәӡами?


Сара ибзианы еилыскаауеит аԥсуаа милаҭк, жәларык ракәны рыҟалараҿы даҽа-абшьҭрақәакгьы рыӡбахә шҳәоу, сызҿу саныгааи мсымааи мисимианы роуп.


Аԥша сацуп маӡала, ԥшалас иақәтәоу усыхьӡала.


Аигәышәқәа амца рҿыҵуа абнара зырхыз, инеиз ахьы ахьыҵыҵуа, ашахтақәа аазыртыз?!


Абри акәхап нас иззырҳәо аҵла иалыҩрыз амаҭ ицҳаит ҳәа.


Сзызхьуа зегьы рынагӡара сақәшаҳаҭхом, уи ус ахьакәу азхоит уара уҟнытә.


Иара ақыҭа иаланхо зегьы-зегь реиҳа Асовет мчра ицәымӷуп, акласстә ӷа цырцырҵәҟьа ззырҳәо ауп.


Аиҿаҳара иаҿуп Аԥсны еиқәзырхази зхы мацара иашьҭоуи.


Са сахагьежьуеит уа аҵәы, дыдбжьушәа иажәақәа сгәы иҭаҩуеит


Цас иауашәа, ашьаԥа аимҟьасҭа амра кылԥханы ҳаԥхьаҵәҟьа ашәахәақәа ииасны ҳнаҩсахь икҿаԥхоит.


Ажәлар акәыӷӷааша, еихаԥсеиҵаԥса игылоуп, аӡәгьы аҿеихыхра илшом.


Абасоуп, бара, саазқәылаз, цәахараха иаасысуеит, нас абаҳҭ еиԥш инасықәнаԥсоит!


Абас ааԥсарак ҟамҵакәа акадр реидкылара ҳаҿын, дара ракәзаргьы аӡәи-аӡәи еихьыԥшны иаауан.


Акы еибыҳәо ишааиуаз, аӡы иаарын, ргәырҽанӡамкәа даарҿаҳаит Арушьан.


Аха акы суазҵаашан, ԥсабарала, иара, аԥсабара ахаҭа иҟанаҵы, иаҳҳәап, убасеиԥш ҟамлаӡои, иаамҭа ааиаанӡа диуа асаби, убри иахҟьаны ихшыҩ иагны, ма цәала-жьыла дкьаҳәмаҳәны


Дызбазшәа шьхатәыла исцәыӡхьаз сҭахык, исгәыдкыла стәоуп уа сыгәхьаазгаз хаҳәык.


Ус агәараҳәа асаркьал ду иеиҭасуеит, ираамҭан ақәԥара иалалт сԥацәа.


Ҭоуба иуамызт баша ажәала, амца иҽҳәоу рафҵас дӡыҭуан.


Уи иқьиоу, ицқьоу уаҩуп, Ача, уи базхәыцроуп баргьы.


Наала убас данынха ауп Дамыр даниго, избанзар бзиа дибоит, диццоит ларгьы, аха диццоит абас иаҳәаны


Аԥсҭҳәаш нахаҳахт ҳамра-ҳхақәиҭра, Егры иаарҟьеит атанкқәа лассы.


Аӡмахқәа ирхылҵуаз ахылҩа-ԥсылҩа акәу, иара ус анаҟәа хчылазу ааԥынрак еиԥш анаҟәа хтәалан.


Уаатәи ашәырқәа ргьама аҽа шәырк иалаҩашьом, изфогьы ихаҳауеит.


Аҵарашықәс ҿыц шәҭалақәар, хара имгакәа ҳаибабап!


Исцәуӡо баша исцәуӡоит, уара иуӡаргьы, аҵыс иаҳәоит, аҳәыҳә иаҳәоит, исмаҳар ауӡом


Иахьагьы уи иҟам-иным ахыԥша шьҭыхны, аӷа игәырԥсаҳәа, егьырҭ зегьы рџьабаа амцурашатәра еицәоу хырзаманс иҟоузеи!


Асовет мчы аныҟаз апрокуратуреи иахьатәи апрокуратуреи руснагӡашьақәа еиԥшым, бымбои, игәы иалан иара.


Абзиараҿ ҳаицрымшәеит, ацәгьараҿ ҳаидгылан, Лада ҳага, ҩада ҳага, ҳаицын.


Абас азҵаара аныҟауҵах, уи атәгьы уасымҳәои, дад, уӡырҩла


Иара уаҳа иҭыԥгьы дахымҵысит, днаҳәын, иварахь игылаз хаҵак иацәажәара дналагеит.


Абриаан еиҳа аҭыԥ амоуп, асахьаркыратә ҵабырги абаҩхатәреи раасҭа амасса ахы ргәарԥхара, ржьара.


Аџьи Али аџь ааҟәымҵуа ал иахыччон


Лыҷкәын заҵә дзааӡаз лнапқәа лыҷкәын заҵә ицымхәрас атәымуаҩ идкылан.


Урҭ реицәажәара, реицныҟәара, ҩнаҭала реиҭанеиааира зыблала избахьз рахьтә руаӡәк, машәыршәа деиқәхан, џьаҳанымынтә дхынҳәны дааны уаԥхьа дтәоуп.


Иара инапхгарала иҟаҵаз аконституциа, ихаҭагьы иԥырхагахеит, иахьагьы ҳҳәынҭқарра иаԥырхагахо иааиуеит.


ИУНЕСКО иара убас аинформациқәеи адыррақәеи реимдареи рыларҵәареи иазку центрны иҟоуп, убри алагьы ари аиҿкаара иалахәу аҳәынҭқаррақәа руаажәларрақәа рылшарақәа иеиуеиԥшым аҟәшақәа рыҟны рыҿиара иацхраауеит. Иааизакны, ИУНЕСКО аус зуа 191 иара убас ассоциациатә ҳәынҭқаррақәа 6 рыбжьара – аҵараиуреи, акультуреи, акоммуникациеи рысфераҟны жәларбжьаратәи аусеицура иацхраауеит. ИУНЕСКО ииашаны, мцҳәарада, хра злоу ауаатәҩсатә ҟазшьақәеи иарбан цивилизациа - заалакгьы, иарбан культуразаалакгьы ҳаҭыр ақәҵареи шьаҭас измоу жәларбжьаратәи аигәныҩразы аҭагылазаашьа аԥҵара иазку.


Мап, иразҟымҩеи иԥсынҵрымҩеи еиқәырхоуми, Амца иалҵыз амаалықь хәыҷ ихаҭа!


Уи гәык-ԥсыкала еизаны иҟаз ажәлар, асасцәа дуқәа ирыдиныҳәалеит адунеи ажәларқәа реиқәшаҳаҭра амшныҳәа


Ажәа аҷыдарақәа, еиуеиԥшым аконтекстқәа рҿы иаиоурц иалшо аниуансқәа иҵарны иныруан.


Маҭаԥшь ауӷә ахаҵаны, Ага ԥслымӡ азырцәаӷәахьада?!


Убри аухоуп ианԥишәаз, иҵарны ицәа-ижьы, ихдырра ианырнырыз, шьала, лаӷырӡыла иабацәа, урҭ рабацәа еиқәырхо иааргоз рхәышҭаара ахьчара заҟа аҭакԥхықәра ацу.


Уи ҟаимаҭла ианыԥшуеит иара аҵакы, аформа, иаҵоу ауаҩытәыҩсатә цәанырра ҵаула


Иссирхоит зегьы-зегь, аиашаз, хнырҳәышьа змаӡамкәа иаго.


Сара исҭахыҵәҟьоу ауаа анеилахам шьхалбаан ауп, – иҳәеит даду.


Зынгьы схала абна еиқәараҿ, ус, иаасымҩатәны уахык, са саԥылахьеит ашара, иахьырҭыԥыз агыгшәыг.


Ишыҟалаз убыс ауп, – иҳәеит, сара ашьтәа ҿаҭахьаны исықәыз аасхәарц сашьҭан, ишсықәыз иҟасҵарц сҭахын, иара ахәала исмоуит, амцхә исцәыркит.


Уаҩы иимфо уажәтәи аторт акәым зыӡбахә сымоу, ачашә, акәты ҟаԥшьӡа иӡны, ԥаҭлыкак ауатка нацҵаны иҟарҵон.


Уаанӡагьы ашәарҭа бааԥс ҳҭагылоуп зҳәоз Лакыр Хәсин арҭ шааибаз еиԥш, рыгәҭакы бааԥс исзацәыхьчозар ҳәа, ус ҿааиҭит


Рхала иҽыжәҵуеит абӷьқәа, рҽышькыл сара изыскрызеи аҳәозшәа, ҭынч, хаа-хаа иасуан.


Усҟан, абас анысҳәаз, Адица, исҳәеит ус, џьара акала Мсыгәда дласырҟәырц, лцәа ԥысҽырц.


Аԥсы ажәа ихиҳәаауеит, ихмырҟьакәа, иуаҩреи иԥсҭазаареи дрыхцәажәоит.


Исымоуп, ахаангьы исымҵәом агәҭыха, иҟан, иҟоуп, инхоит сегьзыршәо.


Анхацәа ираҳаз ҵабыргыз џьышьа ирласны рҿанынарха


Аҵыхәтәантәи аамҭаз уи иаб игәы иаамыхәашаз дацәшәаӡомызт.


Дыҽҳәагьежьуеит ҳара ҳаҽҳәа, иҿымцәо, акы ажәит шаҳҳәо, иааиуеит даҽа ҿыц.


Агырқәа ари анырба, иргәаԥхазар акәхап, иааҳамданы иргеит.


Сгәы ишԥалсуеи сныҟәашьа азыҳәан иуҳәаз, Адамыр!


Уан дукәыхшоуп, араҟа ахаан аахыс арахә иртәарҭоуп


Азнык азы дааргәаақәеит Зулита ари ахьӡ, уара уҟны скыҷрын, уаҳа сышԥаҟалоз ҳәа даагәамҵқәеит, аха дышнеишнеиуаз, Кыҷынагьы Хәыҷынагьы лзеиԥшханы аҩны дныҩналеит.


Ари аҵас амилаҭқәа зегьы ирымоуп, аха абраҟагьы Аԥсуара иарҿиеит ахатә ҵас, ахатәы культура.


Аԥсни аԥсуааи рҭоурых иҵоижьҭеи акыр ҵуеит.


Уеибганаҵы аныда абыда изыҟалашам урҭ бзанҵы!


Иусумҭақәа реиқәыԥхьаӡареи рзеиԥш хҳәааи мацарагьы гәаӷьуацәоуп.


Мызкы исымаз ала, саҳәшьаԥа аинститут ашә наизаасыртуан.


Агәараҳәа иныдзыжьлаз гәашәқәак, ихашҭма наҟ уи имҩақәа ахьхаз?


Ашьац цәырҵәа, агьежь ашьҭаҿ, Ахәра ҭыԥеиԥш иаанхалаӡеит.


Цәаҳәак иадамзаргьы цқьа аус адымулакәа акьыԥхь ахь ицәыригомызт.


Уи сара иԥхасшьоны, мамзаргьы исаҭәасымшьоны акәӡам.


Иҟам-ианым иҟам-ианым шьҭа уабахәо, алакәқәа иарҳәақәаз арцәоуп.


Ҽнак шьыбжьышьҭахь, анышәынҭрахьынтәи дгьыжьны ахәы дықәланы лыҩныҟа дышҩеиуаз, аџь ду амҵан Алхас акы игәыдырҟәыҟәлан дыштәаз днаидгылеит.


Ушәаҳәа аԥхьарца, аԥсадгьылаз ушәаҳәа, узтәылоу Аԥсны лашарцаз ушәаҳәа.


Аӡӷаб ианылгәаԥха, лҭаацәа Сҭампыл иганы аӡы дмыржәӡакәа иаалгоит, аконверт ԥшьаала ахыртра даҿын, зны-зынлагьы ԥшьаала дцәыҵԥшшәа Лад днеизыԥшуан, ичҳара зеиԥшроу гәеиҭарц.


Аԥсуа литературатә критикаҿы Аамҭеи арҿиамҭеи иагәылоу, иеиднакыло аусумҭақәа иҿыцу ажәоуп, илагала дуп сҳәар имцхәхарым ҳәа сгәы иаанагоит.


Ажәабжь ҿыцқәа аҭел-па рҽанҵа, ибжьамха, рыҽмырӡкәа, иааиуеит иласӡа.


Избан акәзар, иишьыз ақәыџьма акагьы ахарамызт, ус иҟазҵаз Кац Кьамсыс ақәыџьма дақәтәоуп ҳәа изызҳәози, урҭ иреиԥшыз ауааи аркәын.


Егьиашаҵәҟьаны абуржуазиатә ԥсихологиа иахҟьаз, ҭауади аамысҭеи анхацәеи реизыҟазаашьа иаԥнаҵаз, аԥсабара астихиатә мчқәа ирылҵыз уҳәа, иахьа уажәгьы ауаа ирылаҽны инханы иҟақәоу аҵасқәа рацәоуп.


Дгәырӷьон Када, атрым дыԥон, амыргәырӷьара ихатәаз адунеи данаркуамызт.


Иара ихала, икәша-мыкәша уаҩ димбо, ашьха ҵхы ҵәцара далагыланы данхәыцуаз, Харзаман ҽынла ибла иаахыҳалоз ахәашьрақәа зегьы иеҵәа ашәахәақәа анхыԥсалалакь, иаарыхнахуан.


Усҟан саныҳәҳәоз, сызбоз сраҳаӡомызт, схьаа анраҳауаз схарацәан, сырбаӡомызт.


Уи аԥхыӡ лара ирлас-ырласны илгәалалыр шәаӡом, ианылгәалашәогьы убриаҟара аҳаҭыр баны ил гәалалыршәоит, џьара акы лхашҭыр, реиҳа илгәалалыр шәаша лымпыҵаӡыҭыр ҳәа дшәоит.


Ибгәалашәоу сыздыруам, жәаф шықәса аныбхыҵыз бирамшы аҽны баб аҭарчеи еиҿикааит быхьӡала.


Абна амца аныларҵалак зегь раԥхьа иалҵәрааны ицо амаҭқәа роуп.


Алԥха хара сыдымшәа снарбан, Сгәы сажьеит еиҭагьы


Иҟанаҵ иҟоуп ҷкәынреи ӡӷабреи, иҟанаҵ иҟоуп аҭахра!


Уи ԥыҭк дахьынаскьаз, ашьылҭа аиԥш ита таӡа ишьҭаз аҵыҭәа ишьнел нылаиршәын, игәы аҩада ир ханы днылаиеит.


Дызлаҳаз, лыҵшьа змам, узлымҵыр адагьы хәшәы ыҟам, иуҿаҳәуа, иуҿаҳәҳәо, уцар узмышьҭуа, уаангылар зымуа


Ҭырқәтәыла сҭампылынтә иааз ауаа ражәала Қемал иусқәа ԥаса еиҳа ожәы еиӷьуп.


Убла аҵа иреиҳаз ада ашьақар иалнаҳәаз ԥжәеит.


Имхысижьҭеи акыр шҵуаз ҩашьомызт ашәақь ихаршалан агәыцә сынҭафҩит


Илаӷырӡқәа ҩарха иҿысуан, дҩагылт, илаԥш иармацәысуан, ибеит абџьар, атәқәа еилысуан, ҿааиҭит


Дазусҭадашь абарҭ зҿу ҳәа ргәы иҭахәыцуа, Хьзан иҩызцәеи иареи, ишырзыӡырҩыц еиқәыӡырҩуа, иҵегьгьы ԥхьаҟа иаанаскьеит.


Ианҳмыхәаӡа, рықьачақьцәа рхы иархәаны, маанала, гызмалрыла иҳаҵалеит рыԥҳацәа рыла ҳхырхуа рҿаархеит.


Салагылоушәа збоит уи адрама, иныҵакшәа исҳәалоит зынгьы суаз.


Иахьа зынӡа иаапкӡаны ақалақь иалагьежьуеит алаапкқәа реиԥш.


Саанаԥшааԥшын, срылҵу срылагылоу сара агәықәха ҳәа сшәаны сҵаауан.


Уажә иаауа абригада, анкьатәиқәа иреиԥшӡам, урҭ шәыхқәа шьышьны ицаӡом


Ауаҩы апартиа иалцара гәырӷьарак, фырхаҵарак изаҩызан.


Араҟа ихадоуп ауаҩытәыҩса иҟазаара, ицәырҵра, иԥсҭазааратә мҩа ахыркәшара, даҽакала иуҳәозар, уи ииреи иԥсреи поезиатә ажәала ишьҭырхуа азҵаарақәа.


Ихылаԥшыдахаз изы арԥызбара, аԥҳәызбара амаӡам, ақәыԥшроуп, аԥышәадароуп, агаӡароуп иҟоу.


Абри аганахь уи раԥхьа еиҳабыс ара иҟаз, абри аус амҩаԥгара знапы ианыз, ани ԥасашәа Шатил-иԥа ҳәа сызҿызгьы диеиԥшымхеит.


Аҵла џарџар адәахьы, абла иабауа мацарала акәымкәа, бла иамбо, иҵәаху дац-ԥашәлагьы ишадҳәалоу еиԥш иахьиз аԥсабара, изқәиааз адгьыл, убасҵәҟьа абызшәа ахьиз, иахьҿиаз адгьыл ҭыԥи иареи еидҳәалоуп.


Бҟәылҵас уи имгәеи иҟаԥцәи еимадоуп, цгәажәҵас деицәкьысуа ашәымҟәар дахатәоуп.


Иаԥхьаҟа игылаз данырхуеит, ахаангьы ддыргылом рыгәҭа.


Амаркиз де Поза мальтатәи фырхаҵа гәымшәоуп.


Саџьанк анышә еиҩыжааны дыҵазар моу имамызт.


Шьыбжьоншьҭахь усура дцон, уаанӡа дзыхьӡоз еилыргатәын.


Уи лыбжьы ахәадақәа ирныҩуан, аҩхаақәа ирҭаҩуан.


Немецкие эксперты: Грузия не станет обращаться в Международный суд в Гааге_DEUTSCHE WELLE


Аԥаҭхьқәа ркымзаргьы, ауаа аҩыжәра иаҿымыз, акыргьы иаарылсхьан, уи ршыкьбжьы аашьҭнаххьан.


Уи аҟнытә, иара дзаԥызаран дыҟаз аибашьцәа иманы, наҟ арҭ дрылҵны иҿынеихеит.


Саргьы иахьагьы ицәырҟьа-цәырасуа сылаԥш иаахгылоит аканфеҭқәа зхарыԥхыз абираҟ хәыҷы, сыгәгьы ихьоу-хьоууа дааҵалоит сгәалашәараҿ инымхаз, аха еснагьтәи зыӡбахә ала зцәаара сымоу Ҳазараҭ.


Сара сазгәдууп урҭ рқьабз, рҵас, ицқьоуп рышьҭра иԥхаршьо иҟам, уи еицеимкуазар аӡәы цас.


Илеиҳәап уаҳа аҵәахра шилымшо, иналаршә-ҩаларшәны ажәақәак еибыр ҳәало, алаԥшхаа еимырдало иара ишизымхо, аԥенџьыр ахышә дкылԥшны, ажәҩан агәиаҵәара ахьибо шизымхо еиԥш абаандаҩы.


Схәышҭаарамца еиҵухоит, мап, уацәтәымӡам, сымшра уцсҵоит урԥханы.


Атанкқәа аус дзыруази, уа иақәтәаз аснаиперцәеи рыда, зегь ахьышәҭҳәа илбааит, авилисқәа ирықәтәазгьы рабџьарқәа аҟәҟәа-ҿҿа дырган, заа иазгәаҭан ирымаз аҭыԥқәа ааныркылеит.


Арҭ зегьы уаҩы игәаԥхар ирҽеиқәаша роуп.


Зыхәба ихаҭыԥуаҩгьы иаргьы акыраамҭа абри аплан иахәаԥ шуан, еимаркуан, еиқәшаҳаҭны иахьырԥсахқәазгьы ыҟоуп.


Акалендар сахәаԥшын, саргьы ахәашаҽны сизаап ацәылашамҭаз, убас саауеит бзиарак анызбалак, инагӡаны салагәырӷьаанӡа, иаразнак сыжәҩан аԥҭа жәпақәа нахаԥоит, нас, сгәы арыӷәӷәарц, сыжәҩан аацқьахоит, иухоумыршҭын, ацәгьеи абзиеи рышьхәа еивҵоуп ҳәа хыхьынтәи аӡәы ҿиҭуашәа.


Бамборантә аҳ Аҳмыҭбеи иаҳҭынрахьы уанцо иубо аԥсабара, аиашазгьы, иргачамкгоуп.


Киносахьак сыбла ихгылан, инҵәом уаҳа, инҵәаӡом.


Дәыӷбак акаршәрақәа ирықәԥраауеит саман, ажәҩан иалоуп сагәыҵак ҳаирпланк.


Иара аибашьра ихигахьан, ичҳара даара имаҷын.


Ауаҩытәыҩса иҩныҵҟатәи иԥсихологиа, игәалаҟарақәа, ицәаныррақәа конкретла раарԥшра апоезиаҿы усҟан акыр игәыгәҭажьын, аԥсуаа ҳҟны мацара акәым, егьырҭ акыр асоветтә литературақәа рҿгьы.


Амла сҽаркны акрысфар иаҳагьы исхаҳауеит ҳәа акәын ишиҳәоз Ерих Шульц икрыфаратә тиориа.


Ажәытәуаа рбаҳча ду Жьгарҭа абас азырҳәон усҟантәи аамҭазы.


Иури Ҭарашь-иԥа, Анатол Уасил-иԥа, Беслан Џьумка-иԥа, Катул Кәыҷыр-иԥа, Қарбеи Маҳаид-иԥа Кәыҵниаа, Муџьа Виссарион-иԥа Аҳәба, Пата Қьаазым-иԥа Ҷанба, Паташь Аслан-иԥа Патаӡба.


Уи аҷкәын ашьҭахь уа Пажтәи акорпус данҭеиҵозгьы сыҟан.


Агеи ашьхеи урҭ рыбжьара, аӡә сааԥсеит ҳәа дашшуа убаӡом.


Иахьа азыҳәан сшыманшәалоу сырманшәала уаҵәгьы абас!


Сгәы иҭоу ада, иҭам сымҳәац, убри ауп амҩа сызхымҟьаӡо.


Ушԥақәҵи иааныжьны, уа уԥсы акыз, иухашҭызшәа узусҭаз, узакәыз?


Имаҭәа зегьы рыҩны инаганы агәақь ҳәа ианкарыжь, иаргьы аԥлакь иманы дылкылст.


Адриатик амшын Атлантикатә амшынду аҩныҵҟатәи амшын.


Шаҟантәгьы иақәикхьоузеи иашьа иԥа диԥхьан, узҿу ҽеим, ухәыц ҳәа, ус уаҩышәала диацәажәарц, аха уи аиԥш аҭагылазаашьа имоуит, хазгьы абриаҟара жьрацәарала изааигәоу ауаҩы диԥхьангьы дмаар еиҳагьы игәы ԥнажәар алшон


Уара, хара шәымцан, шәабацеи дрышьҭоуп, дыԥшаауа, шәыӡӡама, шәабацеи?


Иахьа Қырҭтәыла амҵәышә аҵа змам ауп изеиԥшроу.


Анышә хьшәашәа исықәу татаз, ма икьакьаз, саӷа сҭаирхазаргь макьана сҽырбоит.


Сажәа неир уара улымҳа аҟынӡа, ара иҟоу, иҟамгьы ааурҳа, унаҵхала, иҿымцәааит уара умца, унықәлала, иҟалар шәлаҳа.


Аца сфеит убас саахьанҭахеит, исымамкәа шьҭа арантә лбаашьа, акы ӡбатәны исоуит схы саиааины


Тмутаракан иазку жәлар рҳәамҭакгьы аанханы иҟоуп.


Аҷкәын уажәгьы ари акиносахьа дышзахәамԥшуаз ибон, уи мыцла иахьалагаз азы гәцәа изахкаауамызт, аха ивара аӡӷаб ллымҳа кыдҵан аҷытыбжь лаҩмыршәо лҽеиқәрыԥ шьыхаа дтәан.


Ара ашәҟәыҩҩы илшеит аԥсуаа ҳҿы ақыҭеи ақалақьи, аҵара змоуи измами реизыҟазаашьа аганқәак убла ихгылартә ҟазарыла раарԥшра.


Аҽнышьыбжьон ишәарҭан уи аҩныҟа анацара, иааилахәлар ма арахь аԥҳә ааганы иасҭап ҳәа насхәыцын, сышьҭахьҟа саагьежьит.


Ахьшьцәа ракәым арахәгьы ирдыруеит, араҟа ианзхалалак, шьхатәыла ашәхымс ишхыҵыз.


Аа, лара лпатреҭк сыбла сзаҟәымго сахьадхалаз!


Аха иара убри амцабзгьы ишхәыҵҟьаз еиԥшҵәҟьа иаразнакгьы инҿыцәаауеит


Аха, ачашәаҩ бзиа имазароуп ала бзиагьы.


Дызхылҵшьҭроу анцәа мап ицәикит ҳәа аанагон.


Хы-жәлантәык зеиӷьаҭамыз рхаҭарнакцәа еицәажәон иахьа, аха дасу рхы мацара, рыжәла мацара, адәныҟа аҽраԥшра мацара акәӡан изызхәыцуаз, дызусҭазаалак аӡәгьы ибарц иҭахымызт урҭ реиӷара, хама-хама реихара, џьоук ргәы иахәоит ҳәа рхы ацәгьа аҳәара, зҭагылазаашьа амалагьы ибааԥсыз аублаақәа раӡәыкра зынӡак ишаркәадоз.


Ус, ахԥатәи автоматгьы аацәажәан, уи иоунашьҭыз ахқәа ԥсаҟьаны нырцә, Дранда шыҟаз ашьҭа аннаҵеит.


Ҳаԥхьа иқәгылан аҟәыдеилыршәшәа чаԥаны, афҩы лаҳа-лаҳауа, аџьыкац еиԥш абрынџь ҟәашӡа, ирсса-рссаӡаны иххыз акартош ҟаԥшьшьӡа иџьны, акәац жәы, ашә.


Нас Баҭал хәыҷ еидиҟәшәалаз ашәҭқәа еизакны, Ла лнапала инықәылҵеит анышәынҭра агәаны.


Иахьлыхәаԥшыз дымра шашан, сақә-сапыншәа лцәеижь ҵҟәашаан.


Усхымыццакын, аамҭа сзырха, адгьыл гәыраз, иҵегь уразха.


Егьырҭ ихәыҷқәа еиҳа деилыркаауан, лара Анцәа дхалҵон.


Шьҭахьҟа лара дааиҭаԥеит, хьаас изцәырҵыз лзымдыруа.


Абас иҳәаанӡа ҳәа дыԥшызшәа, уажәраанӡа зныкымкәа Гана иибахьаз ахаҵа дааҩналеит.


Аԥа дихылҵыртә илахь ианымызт, аха рхаҵацара шьҭа иаахыԥома ҳәа ззуҳәашаз ҩыџьа аҭыԥҳацәа иман.


Сгәы ҭызгашаз иҭнамгеит, исырҿыцуаз ҿыц имиит


Аха уи уара угәы еиқәнаҳәало иҟахызма, ариаҟара аамҭа уззыԥшыз ууада, уҩызцәа гәакьақәа, уқа лақь гәакьа ишырҭахыз ишаҟь-шаҟьо ақырҭуа ир алан.


Адгьыл ақәаарыхразы арендала ирырҭан ишыҟаз, Асовет мчра рыхьӡан, дара иртәхеит.


Аԥшәма ԥҳәыс хьшәашәак неиҿалҵан, егьин шьҭа дцап ҳәа лгәы иаанагон.


Нас лҭаца ишлыдылҵаз, ахәыҷы иан лакәын уи, нас ианшьа иан дганы бна дук аҿы лнапқәа хыҵәҵәаны дшынижьыз, нас уа аҳак иԥа дшибаз, диман иҩныҟа дышнеигаз, аҳ иԥа дшигаз, ашықәсан иара ашьха дышцаз, иара дыҟамкәа лара аԥа дышлоуз.


Дызшьуада уи ари ахыдацәажәара Хьымца дааины иаҳазар?


Насгьы иара иалхны, иақәнагоу, иашьашәалоу, аидеиа ссир азыԥшааны, еиқәыршәаны акомпозитор Иван Лакрба ианыҟаиҵагьы, ансамбль арепертуар алаҵара азин рырымҭазаап.


Сара урҭ ахра дуқәа сымбакәа, ԥсҭазаара сымам, иубаргь уамашәа.


Ажәҩан аҵкараҿ аԥҭақәа ԥхьарылон, абнеи акәареи еицәажәон иааҭгылан.


Исгәалашәоит, Бақьыр-иԥа Ҳараз, исгәалашәоит, – иҳәеит Адамыр.


Ужәлар иҟарҵо ҟауҵароуп, изну амҩа уанызароуп, мамзар увҵиаахоит, ацәажәара деиҭаналагахт Ноурыз.


Цыӷшәа аҽыҩқәа рӡарақәа еиҩаҳаҳа, рлымҳацәқәа рықәԥсо нас ирҩахауа, рыԥрыцәқәагьы ргыланы, рыхәдақәа ырхәаны, икәашо ицәырҵуеит ашҭа аҵыхәаны.


Уи инаишьҭалт Мсым Хәыҷгьы, Ахысҭеи Ҟлычи ахырӷәӷәарҭақәа реиҳабацәагьы.


Ажьыԥхьаҩцәа уахь иццакуп, бӷьыцқәаки шьацқәаки ркуп.


Рнапхыц, рыӡӷы изадырцҳари, Рыӡӷы ҭызжәаша рҿыршьроума?


Акаҳуа маҿак ахҷат еиқәаҵәа зхшәылоу, ишаанагара иҟоу, зыбла аӡы хыҵәало досу дзықәтәоу аҟәардә ишанаалаша, аԥхын мшы иаҟароу аԥсшьара-сааҭ


Икәанызануа ус ауп урҭ Аԥсырҭ хьыӡшьарас ишриҭаз.


Абӷь ҩеижьқәа, амш ҩеижьқәа сара сырзыԥшын.


Сишь, абар, абар иахьыҟоу, аԥсуа ҩынҩықәра ацаԥхак.


Аҿарацәа зегьы ҩыџьа-ҩыџьала аицлабра ҳабжьаҵаны аҭаҭын арыԥхра ҳаҿын, ҳаиҳа зрыԥхуа ҳәа.


Зоу ду ашьха ихалаз раԥхьа, иахьанӡа исылоуп ари хьаан.


Абарҭ зегьы мышкы ухала иуоур ҟаҵатәыс, иудыруазароуп уадымхало ишыҟаҵатәу аус!


Уи аусқәа шыҟаз анеиликаа, Одессаҟа абла апрофессор Филатов иахь дгазар акәын, ирҳәоз шәымбоз ҳәа ааиҿыҵҟьеит.


Са санаԥхьоз гәырӷьарыла, сызҭагылаз сышқәс наӡамызт.


Уара саныԥсуагьы удыруеит, абыржәыҵәҟьа иуҳәароуп, ҳа дикит.


Ари адгьыл уқәуп ууаҩы-мшны, урбоит бзиа уҩызцәа узлоу, аха уԥхынра мҩасааит иԥхны-мшны, уӡын-мшгьы цааит ишӡынроу.


Иабацои, шәнапаҿы имааир знымзар зны, иахьа иамур, уаҵәы иауп.


Амшәи абгадуи иԥшит, иԥшит, аха рҩыза анырымбаӡа, абгаду неит.


Сицилиа, Александриеи Суецтәи аканали рышҟа ицома, уахьынтә Амшын Еиқәахь ихынҳәуа рзын иҟалаз аҭагылазаашьа бааԥс иахҟьаны рымҩа аазырԥшуаз дырраҭаран.


Гәарҭак хылхын кәҷархазына, сынтәа икәтымхеи икакауа.


Урзыӡырҩы, уҽныҵак рҩыҵа, арҩашқәа, сышьха-гәы зызҭоу.


Имшьҭацәгьарку алаԥш ушныҵашәалак, нас ҽеирак шузыԥшым ззеилымкаауада, уи днақәшаҳаҭхеит аҭауад.


Уажә аиԥш аԥсуа чеиџьыка апату млаҟәыцт.


Ашәлашара ашьапы иқәиргылеит, ҳахьӡ зларҳәо, арахә ԥсыс ирхоу иара иоуп ҳәа сахьнеилак исҳәо мацара, ухы ҭысҟьан, уаргьы сара сыда уаҩ дыҟам, сара иаасҳәо ҟалалароуп Ашәлашара ҳәа уқәгылеит.


Аҳақьым исеиҳәеит, уҽазыҟаҵа, уазхиаз, уаҵәы уԥысҟоит ҳәа.


Аасгәахәуеит, аха анаҩстәи ацәаҳәақәа санрыԥхьалак, ччаԥшьк аасызцәырҵуеит, апоет ара гхак ҟаимҵаӡазшәа збоит, уадаҩк ҟамлазшәа аиумор аҵаҵаны иҳәоит аӡӷабцәа дзыхдырҟьаз


Урҭ уажәы ачараҟынтәи аҩы иеибарганы, еихьымӡа-еиԥымӡауа, икаҳа-бӷалауа, ихынҳәны рыҩныҟа иаауан.


Аԥхьаҩцәа гәахәарала ирыдыркылаз иреиуоуп зықәрахь инеихьоу, аҩнаҭа ду зхагылоу ан-ааӡаҩ илызку ацәаҳәақәа


Лара лажәақәа рыла, арҭ аҳәынҭқаррақәа рҿы аԥсуаа реиҳараҩык аԥсуа хьыӡқәа ныҟәыргоит


Аганахь ҳнаханы ианаҳж, уахь инеины аҵыҵра иалагеит аӡыхь.


Амра хьӡуп иуқәнаҭәо, ашәахәа цырцыруа, уара удгьыл сықәнаҵы, угәеисыбжь гәакьа сныруеит.


Дтәым милаҭын иара, аха ахаҵа баӷьа замана, лгәы бзиа, лхы бзиа, лцәа дҭыԥхаауа аԥҳәыс даниоу, убас аҿиара далагеит, уи аҳаблан, зегьы еидкылан ирыхшаз аҟара иара ихала ихшеит.


Рымчра адырбарц рҭахушәа адунеи, аӡҳәырақәа еимаркуеит аԥшеи аҵәҵәабыжьқәеи.


Саԥхьаҟа ишьҭоу, исԥеиԥшу сыздырцәом, зегь раԥхьагь сзыхьӡашаз сгәыҵак саауан


Руаӡәк, дҳацзар акәын, анцәа, мамзаргьы аџьныш.


Владимир Платон-иԥа имеигӡакәа дкыднаҟьеит аԥсҭазаара ацәқәырԥа


Исыгыз-исыбзаз зегьы аадырхиан, саб сааиҽхьниҵан, Аҟәаҟа ҳцеит.


Уца, абра ҳаидгылан ҳшеицәажәо, ирбаз ыршо, аҟара ацҵаны изнаргаанӡа аҳәынҭқар.


Константин лгәы иҟажарцаз иан, лыгәшәамшәа иҳәеит, дааникылан.


Ақьырсиани амсылмани динхаҵарақәа рҭоурых ҭҵаауп, аҵара змоу зегьы ирдыруеит, аха зҭоурых ҳзымдыруа ҳажәлар идырҿиаз адин ауп, ҳныхақәеи иԥшьоу урҭ рҭыԥқәеи раԥхьа инаргыланы.


Издыруада, тәылак аҿы ауп иахьыҟоу, сҭаацәеи дареи еигәныҩхьазар, еиниахьазар?


Уажәоуп ианааигәалашәа, уи аҵыхәтәан илыԥсҭазаашьахаз, ахаҵа длымоу, ахшара длымоу акы шааизымдыруаз.


Исыздыруам, Катул, аԥҳа иуоуз дычмазаҩуп, дааиааит рҳәеит!


Есааира иҭбаахон идырра, Ихгьы иаиуан анырра.


Уажәазы ииҭахыҵәҟьаз иидыруаз аӡәгьы диқәымшәар акәын.


Шәара шәышьҭахь нас даҽа џьоукы абџьаркра рықәымшәар ауам, избанзар убас мацара аамҭеикәшара ҳацшагәышьоуп, иажәа аанкыланы хәыцрак иҽнаҭашәа ҟаиҵан, нас дызлацәажәоз аҽакахьы инахыганы иажәа абас еиҭанациҵеит апап.


Сызҭахымгьы шьҭа шәысхымызт, сызҭаххаз сара шәыстәыз.


Акы, аурыс школи ҳареи хыбрак аҵаҟа ҳазлаҟоу ала, ӷәӷәала аинырра рымоуп.


Абри иҿышәҵаала аҳәатәы анагӡашьа ҳәа аанагауа, Ҳараз иаб иашьцәагьы, иара иҩызцәагьы цқьа ираҳарц ибжьы ҩҭыганы, еиҭа иҳәахит Нестор


Иаҳзымдыруа, ма цқьа хаззымхәыцуа ацәалашәарақәа ҳазларықәымгәыӷуа рганқәа рыла иааирԥшуан.


Еснагь ижәдыруаз, аиаша иазықәԥо Анцәа дугьы дышрыцхраауа.


Избанзар, аԥсҭазаараҿгьы алитератураҿгьы еиҳараӡак иҵоурам ҳәа иԥхьаӡаз асоциалтә-класстә ӷацәа ракәын.


Аус зцууа, иахьеи-уахеи узлоу уҩызцәа, аамҭала уанрыҟәгахалак, ушырхамышҭыз, ухынҳәра ишазыԥшу агәра ануго аҵкыс еиӷьу иҟоузеи!


Наҟ-ааҟ иааиҵагылан, Асҭамыр ишьапқәа дрықәмыркьысӡакәа ашәшьырахь дырма рҿаархеит, убарҟа, ахьа амҵан, ачаибӷьы ахьыркапануаз.


Аха исызхан сара исҵаз, иагьысцәымцхәын уи акырӡа.


Иаҳгәалаҳаршәап Аԥсырҭ абырзен ҭыԥҳа Феодор ԥҳәысс данигоз аимператор ишигәаԥхаз аӡбахә


Ашьҭахь итетрад ианиҵоз, аригьы акыр дазхәыцит Ҭарсхан, дегьрызкылсит хшыҩзҵаарак.


Сыла рывызгоит анҭ ақьаад шәҭқәа зҭаркьакьаны иаарго аирыӡқәа.


Уаҩра нага хырҽхәарамызт, хьажь рҟыжра шәаҳәарамызт.


Сзыхдырҟьозеи аҳәаха дзахьымӡеит, амалажьыфацәа дшырҭииз ибон.


Ус анакәха са среигәырӷьоит Ҳаҭыр ақәызҵауа аџьа.


Аусҳәарҭа ашҭа иқәсны ианцоз рҽада иахәаԥшуа, ччараха ирысит џьоукы.


Абри аҽны Нестор Аполлон-иԥа ихьӡала ҷыдала Аҟәантәи иааргеит ҽеиқәа ҭоуӷанк.


Абарҭ зегьы зхуҳәаауа сара соума, даду?!


Исымҳәеи, мшәан, абри саҳәшьа дшәар ҳәа сшәеит, акәымзар, уаӷеимшхара акәукәу ҭасҵара сыҟан, аҵхагәха, ԥсгьы дсымбо, бзагьы дсымбо!


Ирацәоуп, даара ирацәоуп Леон ду дзызхәыцуа, аха уи ҽеила, ҽеила моу зынӡа изгәамҭогьы ак ыҟоуп


Ҳаӷба амазгәыҭ ақәцәан иахашәыршәыруан ҳтәыла Абираҟ.


Ибла иабаз рымоума уссгьы, иаԥсоушәа иҟам абазк.


Иарҳәеит уи макьаназы ишихәҭамыз абџьар аанкылара, уиадагьы, аҭаацәараҿы дԥазаҵәын, иаҳәшьцәа ҩыџьа Наиреи Ельвиреи дреиҵбын.


Сгәырҩо сара стәала сџьабоит, сабылуеит амца.


Амҩан бысԥылар наҟ бынхьаҳәуеит, амцаԥшь ахҟьоит аҵәа ҟаԥшь бхы-бҿы.


Уцәанырреиԥш, ҳәаа амам улахь еиқәзҵогьы, ҳәаа амам урҭ ириааиз амчгьы.


Иаразнак ак алҟьоит сгәаҵа, иаразнак сагоит сагьыхәжәа.


Атеқстқәа рӷьырак аиқәыршәаҩ ихаҭа абаҩхатәра змоу алакәҳәацәеи алафҳәацәеи рҟнытә ианиҵақәаз роуп.


Ас Абгахәыҷы ианаҳа, аҵыхәа иаасын ихнаҵәан, илаҵҟьан иҩны ишнеиуаз, бабаныкьеи бабасыкьеи иршьырц ирҭахыз аҳ иԥҳа ахьтәы ԥҳалқәа рыла аӡы шаалгоз иҩалԥылеит.


Атрубка аақәихуеит, аха аӡәгьы данимацәажәалак, атрубка нкыдҟьаны дцоит, асолдаҭ уи днаишьҭалоит.


Иҟалаша уаҩы изахырԥаӡом абригьы абас иҟалараны иҟаҵәҟьазаарын.


Иухашҭит, амҩасҩы, сара сызхылҵыз агәаӷь, адгьыл ԥсыла ишылауршәыз.


Уиакәхеит, Адлеиба Бориси сареи Тҟәарчалҟа амҩа ҳақәлеит.


Арҭ азҵаарақәа рҭак аҵыхәахь, аихшьаларахь ҳаннеиуа ишәаҳҳәоит.


Аха игәышԥы ҭарс дихауа бжьаҟьалак еиԥш изныҟәара


Исыҵагылаз аибарҳәҳәарахь ианиас, шәҽаанышәкыл ҳәа аанарго, сызнапык ҩышьҭыхны идсырбеит.


Убасҟан ауп амилаҭ консолидациа аныҟало усҟан ҳапроблемақәа хьаадабаада ҳара ишаҳҭаху иҳаӡбоит.


Ара аԥсуаа рҭоурыхи иахьатәи рыԥсҭазаареи ирыдҳәаланы ицәыргоуп аԥсадгьыл абзиабареи, абиԥарақәа реимадареи, ақьабзқәеи, аҵасқәеи, адоуҳатә беиареи, аԥсуа ннхаҩы иџьатә ԥсихологиеи уҳәа хыԥхьаӡара рацәала азҵаарақәа ркомплекс.


Дук мырҵыкәа иԥҳа ԥшӡа, Назифа захьӡыз, ԥхьаҟа асулҭанхара зҽазыҟазҵоз Абдул Ҳамид ԥҳәысыс дигеит.


Уи иҽызҭеиркыз иуниверситеттә ҩыза алеитенант Сариас дахьимыраргамаз, Фидель иԥсы еиқәнархеит.


Быхцәы ԥаны бызқәа иқәзар, быԥҳәызбара ҳаракны, шьыжьымҭанла амҩа бықәзар, бара бус ахь быццакны, баԥхьа ишьҭалоит аԥслыш иалҵуа, уи ахцәеиужь ашәахәа, иара аҵәуабжь уаҩ даргәамҵуам, нас иҵәуо захьӡу ҳәа?


Ацыԥхь далагылан абахә дыҩхалеит, аха акымзар акгьы Сасрыҟәа имыхьӡеит.


Хымш ҵуан урҭ иацәажәоижьҭеи, аха акгьы иҳәомызт, ҿаҳадагәак иеиԥш ихы мҩаԥигон.


Автобус аара иахыԥан, ргәахы иахаԥжәо, асаба зынчылаз амҩа ҭаҩаҿахь иԥшуан.


Акыр дхәыцит, иидыруаз аҷкәынцәа, ашкол аҿы аамҭала аҵара зирҵоз зегьы еилирхит, аха абри-абри иоуп ҳәа, аӡәы иҟны дзаанымгылеит.


Уи даниас, рымҩа инангылан, иҩалбаан Ганҭиади агәҭа иналагылеит.


Аекологиа ршоит хыџьараны: 1) аҵиаақәа рекологиа; 2) аԥстәқәа рекологиа; 3) ауаҩы иекологиа ҳәа.


Рымц шымцу дара рхаҭақәагьы ишырдыруагь, аиаша ахьӡҵаны ианудыргалалак, уадгылар рҭаххоит.


Илыршәит уи мандаринак, днаҵахх икит иаразнакы.


Иҿаҳахо, аҿы еилымго иалагеит аԥсабара шеибакәу зегьы.


Избан ус зыбҳәо, харада аӡә ицәа зихыбхо?


Акызаҵәык, насыԥс иҳамоу, ажәҩан, амшын анаҟә рхыжьлам, иаатуп.


Еиҭацәырҵит, еиҭахыпеипеит агәаӷ бааԥс зҭашуаз сгәы мыжда!


Рыбжьы дыргоит сынцәақәа Аԥсны иаргьы ҳаргь иаҳтәуп ҳәа.


Аха ари аҩымҭа тематикалагьы, азҵаарақәа иқәнаргыло рылагьы, ажәабжьқәа Ҳаи, дад, аписар, закә кампаниоузеи, ишааҳауҳәара!


Амал мацара акәӡам изышьҭоу, урҭ рых иаҭәарымшьо акгьы ыҟаӡам


Зегь раԥхьа акрыфара саналгалаҟгьы абас стәоума, уаҳа хҩахашьа сымаӡамкәа?


Уаҩҵас иарымҳәеит анҭ, ашихқәа, мамзар даауан.


Аеҵәақәа неиҭаҵ-ааиҭаҵит, дырҩегьых игәы инҭиҳәааит Беслан.


Ахра дукәа рҽеикәаргылан, Иԥагьаӡа рҟазшьа, Рнапсыргәыҵа дықәдыргылан Дрыхьчауеит раҳәшьа.


Шәхәыҷы аҵара иҵом ҳәа арҵаҩы дашшижьҭеи, егьыҵӡом, убас изырҳәо уаҳа иҽшыҟаимҵоз ала усҟан ажәа сиҭеит


Ари аҭыԥ ажәабжьҳәаҩ ибжьаижьит, аӡӷаб дахьгылаз азы шәахә.


Исгәамԥхеит, – иҳәон иара ашьҭахь, убраҟатәи аиҿкаашьақәа!


Ҭарасхан данқәыԥшыз аахыс деилҟьаеилӷәыцәын, алафра илан, ауаа рызнеишьа дақәшәон, уидихалон.


Аизара ду ианалга ашьҭахь, жәанызқьҩыла уи иалахәыз амилаҭтә бираҟқәеи ашәҭқәеи кны амшын агаҿа иаваршәны рҿыҩархеит.


Ицәыкшаԥан иҟаз аԥсҭазаара гәыргага еидаҳәалан иаман.


Дышуан арԥыс, дбылуан арԥыс, имыцәоз мцак иҵан.


Аҿаанахахт сыргәыбзыӷуа ԥшаласк, ҳналалт ҳара иаҳтәыз даҽа хҭыск.


Убри аҭӡамц иубо ашәҟәқәа зегьы ма, иаахтны ма инықәырԥшны Аԥсни Кавкази рыӡбахә зҳәақәо роуп.


Убри аамҭаз атәцәа ирхылаԥшуазгьы аҳ иахь акәын рылаԥшқәа ахьхаз.


Уи алитератураҿыы еиҳа данаҭахыз, анегативтә цәырҵрақәа рҿаԥҽраҿы икаламцҳафыр анышьҭихшаз аамҭазы иԥсҭазаара далҵит.


Ирҳәаз мап ацәыркын, Џьамхәыхә иҩызцәеи иареи ирыдырҵеит рашҭа акьан ду, уаҵаԥшыр ухылԥа ухшәаны икашәартә еиԥш иаҳаракны иҭагылаз ачанах аӡыршы анҭәаланы рхы иқәыргыланы икамҭәакәа иқәыгланы илбааргарацы.


Аха ишьҭысхит ихьахьхьала, икьакьаӡа аҟәарҭ ԥсны.


Иԥшышьақәа злаҟаз ала, иаразнак угәы азҩон гәаӷкрак деиҟәжәа дшакыз, аха уи аргамара изымгәаӷьуазшәа, ҿаҳа-ҿымҭрак доунажьуамызт.


Ианаамҭазҵәҟьа ԥааимбарны дырзаазшәа, ицқәазгьы иаргьы имацәыскшароушәа иҩарылагьежьит имыждаха, убри аамҭаз акеиҳәа игоз ибжьы мацарагьы угәы ҭнаҟьон.


Аа, сан, Расидац, сыԥсра бзаазгеит, сыԥсра!


Мап, уи аҳҭны дшаԥоугьы, ишьап ҳәынҵәа иламыркьысуа, драҳан дшыркыз мацара изҳауамызт.


Амц ауп хыԥхьаӡарала заҟа уҭаху авариантқәа змоу.


Егьаурым уи, шьҭа аҿар ныҟәалааит, сара избахьоу-исаҳахьоу сызхоит, ҳәа лхы днацәажәеит.


Абааԥс, шәхы шәааиҷаҳала ҳәа, машәыр рмыхьыр иҭахуп Дима.


Дрылахәылоуп, аха Амра дахьырго абыкәу, дызго дызусҭда?


Игор ир ирыхҳәаау ажәа анаԥҵоу аамҭа инаваргыланы, иқәгылеит иаԥызҵаз дызусҭоу, ихьӡ аилкаара апроблемагьы.


Егьырҭ, асеиԥш иара агәҭаны дҟалартә иқәеибаҳәа акәымкәа, еиԥхьытта игылан.


Длымамшәа сан са сыда, снапы санкны сылгоит.


Абасала, абылра иацәшәаны аӡыршы иҭаԥалаз иеиԥшхаз рацәаҩхеит.


Урҭ досу асахьаркыратә функциақәа нагӡауа еидарак, еидарак ирыҵоуп.


Асовет жәлар рџьынџьтәылатә еибашьраангьы еиуеиԥшым амзызқәа ирыхҟьаны аӷа иахь ииасны имаҵ зуаз ҟалеит.


Ныхаԥааҩс уҟалароуп ҳәа иансыҳәа мап сзымкыкәа, иахьа уажәраанӡагьы сыҟоуп


Избаз аӡә иоуп, ауҭра агәашә анаасырт, саԥхьаҵәҟьа даасҿаҳаит.


Уи џьам бызшәала ииҳәаз иаанагоз ҳаҭыр зқәу саҳ ҳәа акәын.


Ишыздыруагь сызхьынҳалоу шыӡуа, уи сахьӡарц мҩакы снанылоит.


Иҟалаз уи ауп, аҭауад Лакрба бзиа дибозаарын, уи азмырхакәа маӡалагьы длыҿцаауан.


Ибжьы наиргеит, аха иамаҳазшәа ҟаҵаны иахьгылац игылан.


Абар, абар акгьы игӡамызт, анышәгәал еиԥш дҵаатәаларц.


Маиорич адырҩаҽны шьыжьӡа дҩагыланы, иаахитит акәац зҭаз консервтә банкак.


Ааи, ари аколнхара иатәын, ишԥыкәыз ишуӷьычуаз, – рҳәан, аусҵәҟьа дарҭарц акгьы аарыгымхеит.


Ауаҩы даныҟам мыцхәы дхаргалоит, аха иара адгьыл дықәгыланы дшыҟац дыҟан еснагь, дуаҩыцқьан.


Аԥсуа аҳаԥаҿы амшәцәақәа анирԥшшоз, аказак абнаҽқәа кны ибжьон, асапын шәах-хәашьы зҿыкәкәоз идалақь ырмақаруа дналагеит Казанцев.


Гелсингфорстә ажәа иҳаҳауала, дук мырҵыкәа иаарласны абольшевикцәа ԥшь-миллионки бжьышә нызықьи ар абџьар иаҵадыргыларцы иҟоуп


Ихьшәашәаӡа аӡыхьқәа иугәылсуа илеиуеит илбааҽҽо, ухан дуқәа ӷьазӷьазуеит ушьха ашьапаҿы.


Ас ианиба, деиханы ааигәа ӡлагарак ыҟан, аӡлагара иҽыҩнаижьит.


Иҭыҵны ицахьеит, ицахьагәышьеит, ари ашҭа ауоу ҳәаны.


Ииашоу, ииашаму гәылацәақәак, дара рыҩнуҵҟа акритика ахьырзеибауа, адәахьы иахьнеидгылауа, иахьеибарҽхәауа?


Адәыӷба иақәгылаз арԥыс атыршә данас, ашьшьыҳәа адәыӷба ааҭгылт.


Ажәақәа сзеилкааӡом ашәа, аха исымаз сдоуҳа алԥха-агәыԥха.


Сԥырҵшьа иақәшәомызт, исырхынҳәыз аԥшалас, хәыҭхәыҭла исанаҳәеит ссаркьа ушанԥшылаз.


Ҳнеибартәаны ҳшеицәажәоз, аҵла ашьапы икыдкнаҳалаз, иԥхаьрца даахан, ирхианы арҳәара дналагеит.


Ирласны Тариал иахь уца, саргьы снеиуеит.


Иара дналаҵаны, рыхҩык роуп ари ахәаны ажәытә хьырԥарцәа рахьтә инханы иҟагәышьаӡоугьы.


Гьаргь Аҩбатәи еиҭа ихы ҩышьҭхны днарылаԥшит, аха рыблақәа ҭхаха ишихәаԥшыц ихәаԥшуан, агәыӷра наскьоуп, аџьал ааигәоуп ҳәа ажәлар ирҳәаз иқәнаҟәошәа, дызлалагаз иажәа ахы абакылигои ҳәа изыԥшны.


Мила ҳара ҳаҵкыс акыр деиҳабын, ашкол далгахьан, аиҳабацәа изларҳәоз ала, хаҵа дцартә аҟара днеихьан, аха лара ахаҵацара аҵкыс лхы иҭан зынӡа даҽакы.


Динхаҵарас иидыруаз рынцәақәа рыӡбахә иҳәеит, аха акгьы имыхәошәа аниба, ақьырсианцәа ҳәа шьоук рыӡбахә шиаҳахьаз игәалашәан, нас Иисус Христос ихьӡ ҳәаны усыцхраа ҳәа дыҳәҳәазаап.


Амҳаџьыр ӷбақәа сзыԥхьаӡом нацәала, исыхьи, абаа, сынҵәахма еиҭах.


Аԥсы дахькҿаз дааҩналеит убас иҟаз ччиа-ҳәыркьиҩык.


Нас аԥсцәа шәызхара ижәбахьоу ҳәа иаҳхыччон иааҳԥылалак.


Аҳаракырақәа рҟны ҭынчран, ҵаҟа иара иҩызцәа ахьаанижьыз аҟны ишҭынчраз еиԥш.


Али-ԥси сҽааиласҳәан, аҿыцәаара иаҿыз амца акәасҭхақәа ааидкыланы санрыҭәҳәа, ахәышҭаара аԥхарра инацхраан, иааибакит.


Аҵаа хьшәашәа сахаԥало, Сшьапқәа ҟаԥшьшьӡа, Асы бымбыл сылаԥало, Ашкол ахь сцон шьыжьӡа.


Иамуӡакәа аԥсра анааилак ашьҭахьгьы, ари адунеи ишьҭа ҵоурагьы ианхалартә дымҩасроуп.


Аполиак жәлар ираҳҳәароуп, абуржуазиатә националистцәа ишыржьо, польша ахьыԥшымреи ахақәиҭреи азҭараны иҟоу Тадеиуш Кастиушко ихьӡ зху аполиакцәа рдивизиа еиднакыло ауаа реиԥш иҟоу шракәу


Снеиуан исҳәаз зегьы цқьа ираҳазшәа, иаргылазшәа, иҵнарԥазшәа итәаз.


Сара сгәанала, убри Ӡыкәыр иԥа Алхас иҵкыс иеиӷьу абра ҩба-хԥа қыҭа рҿы уаҩы дибом.


Апартизанцәа ргәыԥ Қьаазым напхгара зиҭоз акырынтә ицҟьа-шәҟьа иқәнаҵахьан аӷа иџьаԥҳаны зыҩназ ашьҭаҵарҭақәа, аешелонқәа, ацҳақәа


Нахьхьи Рома дахьынхоз ахкаарахь ахысбыжьқәа гон, иаҳа-иаҳа арахь иааскьон ҳаибашьцәа.


Жәытәнатә аахыс аԥсуаа ҵас бзианы ирыман аижәлантәқәа еизаны реилацәажәара.


Аҟәардә хәыҷ акәзаап Ҵәаԥшь лкәым-кәым, лгәы нҳархазаап ишакәым.


Ишыҟалҵалац, лкарзинка лмахәар иныхшьны, дындәылҵын, ашә ацаԥха налыркит.


Аӷарра апроблема аҭҵааразы даара рлагала дууп аекономистцәа, асоциологцәа, урҭ иазгәарҭон аӷарра аҭыԥ ду шамоу, насгьы аҳәынҭқарра ари апроблема аԥыхразы алахәра хымԥадатәины ишырыԥхьаӡо.


Кәасҭа игәахәтәы неигӡеит, убама, иаргьы саргьы ҳаицыԥсындаз иҳәан, инапы қачқачо ашәҟәы аасымихит.


Ҷыҷка лакәын лызхара дылзымбо, дидгылару-дидымгылару лзымдыруа илак-ҩакуа, иҟаԥшьхо игылаз.


Уи Ешырантә иҽы иҵаԥаџьԥаџьуа ара са сҟынгьы акырынтә даахьан.


Хымԥада ари даара напҟазала еибаркуп, ихәыцуп.


Абжьҭҟьа инаркны абызшәаҿы асахьаркыратә функциа анагӡара злымшо ажәа ыҟаӡам.


Ҳәарада, уи дзызхәыцуа абриаан иџьыба иҭарҵо ахашәалахәы ауп, дыршьызаргьы, аԥсы дрызҿыхыр, абри дахьахаҵгылаз азы иаҳаҭыр рбоит, иара изы ирымоу акы иеигӡом.


Бҽызлабкәабо аӡы, ахш еиԥш иԥхьаӡаны, изжәуан


Аибашьрақәа ианрылга ашьҭахь, Нури имаҵурҭаҿы ҳаизаны ахҭыс иҟалаз анализ аҭо ҳаштәаз, снапҩымҭақәа ҵаҟа ишынхаз санрызхәыц, хьаа ӷәӷәак насыцралан, сҭыԥ сазымкуа саанхеит.


Иԥҳәыс дызусҭоу цқьа иҳаздырам, аха Адамыр ихаҭа игәы дҭахәыцуа лара илызкны ииҳәо ажәақәа рыла гәныхәҵысҭала акәзаргьы даԥсуам ҳҳәартә дыҟоуп.


Аџьба илирикаҿ ишаабо ауаҩы гха-ԥхада дыҟам, насгьы даҽаӡәы изы ҳаӡбаҩцәаны мацараны ҳаҟазарц акәымкәа дҳаԥхьоит ҳхатә еиԥхьхәыцаарахь, ҳхагәылаԥшрахь, ҳамч зқәымхо-изықәхо рҿаԥхьа агәаӷьцәажәарахь Маҷк


Умаҟа ауп сара сзызәыцуа, аҭак ҟаиҵеит Кермани, ааи, умаҟа мацара, егьыс, уара ухаҭа, ҟәрышькгьы уаԥсам!


Иаԥхьа игылоу, ишьҭахь иааиуа ихашҭу, изгәамҭоу гәқәак шигаз еиҟәжәаны, дцарашәа ибеит дшалагылоу ныҳәак, иаҳауа ашәа уаҵәгьы иаҳарашәа, ишәырқьақьа, – иҳәеит


Иреиӷьыз иҽқәа срықәыртәаны, есааира сҟазара иазирҳауан иԥҳазаҵә схаҵам-ԥҳәыс ӷьеҩны исызҳарц иҭахын!


Издыруан енагь, дара уи ргәалашәо ианыҟамызгьы.


Ажәабжь алгашьа ииашаҵәҟьаны игәалашәон, аха игәалашәон даҽакгьы, усҟан, ашкол данҭазгьы, ашьҭахь, данстудентыз, зны Адамыр Арҭанба иԥылараан, иара Ҭарсхан Ҭрамба зыԥсы ҭоу аклассик изыҳәан ажәақәак аниҳәозгьы, уажәы, рхала ианеицәажәогьы, иаахтны имҳәац.


Убри амҩа ккаӡа уаннарԥшылоит, абарҭ, хыхь исҳәаз агәаанагарақәагьы узнарҵысуеит ашәҟәы Абаҩхатәреи агәаҳәареи.


Хы-мҩак ахеихагалоу уцаны, утәаны, ииасуа зегьы акры рҿаҵала, иеиҳәеит ани дзазҵааз.


Леон оумашәа ибеит ари анцәаиҳәарҭеи Лӡаа-ныхеи акырӡа иахьеиԥшыз, ари еиҳа идууп, ауаагьы араҟа ирацәаҩӡоуп аха


Алаф ауаҩы дарлахҿыхуеит, игәалаҟара бзианатәуеит, убригьы рыцхраауазар ҟаларын, ашықәс хыҵра дуқәа змаз.


Сгәы ԥҵәаны, схы инысраало џьшьа, аџьныш ҩаԥхьа акаҭа иҳауеит.


Нас анцәақәа зегьы рынцәахәы аԥстәқәеи агыгшәыгқәеи рахь деиҭаахьаҳәын дҵааит.


Имаҷым иахьатәи ақырҭуа театртә ҟазара ақәҿиарақәа.


Ныхаԥаарак иаҩызаитәит, уаҩԥсы даламкьысырц, анасыԥ-ԥсаатә ҳәа ахьӡиҵеит.


Са срыхӡыӡоит шәҭы быбышқәак, аеҵә хьыбла ҭыџьџьақәак, шәыта знымгьы ԥҳәызба ҵәрышкәак, ҵарақәакгьы ԥшӡаӡақәак.


Сара излазбо ала, шәара Аԥсуара даара азҿлымҳара азыжәуеит, – лҳәеит Амина Алхас-иԥҳа, ҳаӡырҩышьа лгәы иахәаны, ус анакәха, ҳара иҳалшоит ари амаҭәар ҳаицхырааны аҭҵаара, Аԥсуара закәу инҭкааны адырра.


Имаха-шьаха рыхханы излаҿаҳәоу аҳәагәыжь абраиҟара дахьгәаҟуаз, дахьеихоз ижьы убриаҟара иҭнафаахьан, абаҩ иалалан акән ишыҟаз, ихахә, насгьы ижакьа ишьамхы илахысын, анышә аҵалара иаҿын.


Акәаскьа даадәылҵын лҿаалхеит ҳара ҳашҟа ӡӷаб қәыԥш хыш хәыҷык.


Еҳ, сеиҭаақәыԥсычҳаит сара, ашьхақәа ишԥарҩызахеи, уазааигәахацыԥхьаӡа инаскьоит


Адырҩаҽны Хабжькәыт данынаԥшы, Каҷбеи игәашә ахьҿаз иҿаӡамызт


Ҳара ари ҳазну араион атәы зҳәаша, абаӷәазахь ҳазгаша ахсаала ҳамаӡам.


Зынзыҵәыкгьы ҿыбымҭит ҳацҳақәа анхысхуаз, уаҳа инасҿабмырԥхеит быччаԥшьгьы схызхуаз


Адгьылаҿ алашара узаркымзаргь, ажәҩан еҵәала ухнахырц аҭахызаргь, адгьылаҿ утәароуп, ма укаҳароуп, ҽа ԥеиԥшк ҟалаӡом.


Витали усҟан акурорт аиқәыршәара аусбарҭа аиҳабыс дыҟан.


Изсылымшозеи, аха уи даҽа усурахеит, уххь згеит, Раԥсҭан, – иҳәеит Канта.


Хәба-хәба бӷьыц нарҳәы-аарҳәуа иҩит, уи агәра лиргон бзиа дшибоз, иара изыҳәа лыԥсы ҭаны дыҟазар, мап ицәылымкырц.


Аҟәатәи ашьхаруаа рышкол аҿы аҵара аниҵоз уа рҵаҩцәас иман аԥсуа школ абду ҳәа иԥхьаӡоу Фома Христофор-иԥа Ешба, Аҟәатәи ареалтә ҵараиурҭаҿы аҵара аниҵоз рҵаҩцәас уа аус руан


Аԥсар иан уахьаадәылҵуаз адиван азганк дықәтәан.


Аҳмаҭ, Салби имҳараҟны даны дыштәаз аниба днеины амҳара ашьҭахь дкыдгыланы аӡырҩра далагеит.


Аибашьра алгара ҩышықәса шагыз иқәра аҵанакуа дҟалеит.


Иԥхаӡа аиарҭа ахәыҵаиара бзиоуп, аха ахәыҷқәа ашкол ахь ишьҭтәуп.


Ҳаԥсыр ҳабаржуеи, уара уԥсыр уабаржуеи, анышә уарҭарц абауҭаху?


Уажәык ҳажәеи ҳуси анеиҟарам, жәлар Реизара баша напеинҟьарам.


Адәахьтәи ҳаӷа иаҵкыс еицәоуп ҳаҩнуҵҟатәи ҳаӷацәа.


Адәахьы март ԥша ықәсуан, асгьы ауан.


Иҩыҵхахо аԥсҭазаара иахылҵуа ҟатами, аха убригьы арыцҳара!


Иныҟәашьа еиҳа ихьанҭахеит, ибӷагьы нылгәыгәит, егьирахь, иаҳарак иблақәа ауаҩы ианихәаԥшуагьы, анцәа иҳәауашәа ишԥшыц иԥшуеит.


Уи ашьҭахь ҳажәлақәеи ҳмаҵурақәеи дразҵаауан ианиҵон ҳзызнеиз.


Уа дааҭгылоит нас ахага, Ашәҭқәа иҿыхаз даархахоит.


Стокпорт, часть трамвайной системы Большого Манчестера. Конный трамвай с 1890 года, электрификация начата в 1901 и завершена в 1905 году. Система закрыта 25 августа 1951 года.


Асҭамыр Кәыҵниа ажәакгьы изымҳәеит, ихы-иҿы иадԥыххаалеит итҟәацыз, иара убраҵәҟьа дынхьадышьшьит.


Бара боуп иахьа раԥхьа исԥылаз ҳқыҭа санаалала, бшьапы бзиоуп, шьапы мшыла ҳаиниалааит!


Абри шԥоузеилымкаауеи ҳәа аанаго дихәаԥшуан, аха егьигьы иԥшышьа убасҵәҟьа акәын ишыҟаз, абасеиԥш иҟоу, уамак ахшыҩ зҭахым шԥоузеилымкаауеи.


Шәарах Аԥсилгьы Цезар иеиԥш дӡырҩуан, дхәыцуан, згәаӷ имаз амшынгьы лаԥшыла дхыгьежьыло дхын.


Арҭ аҩымышк зыхшара рыла адунеи азна игәырӷьоз, зҿараамҭа ззыхынҳәыз аӡә иеиԥш зхы збоз Мактина, уажә лыԥҳаи лмаҭацәа хәыҷқәеи зықәшәаз агәаҟра дархәан, лыӡӷ уажәы-уажә дахо, ауаҩ игәы ҭызҳьаашьа амыткәма ҳәо длаӷырӡырқәақәоит.


Деизҟьа аҳәынҵәа дахьылажьыз, аҭауад ихьымӡӷишьан итапанча ааҭиган, анхаҩ ҷкәын дышьны аилаҩеилас ихы иархәаны, ажәлар дрылҵәрааны дцеит.


Иблақәа рыла абри лоуп сара стәы ҳәа дансирба, сгәы иааҭашәеит


Аҭырқәа итәылаҿ инҩеи ачымазара, ахьҭа, амла, аибашьра ихҟьаны еиҭа хҩык рҿын ҩыџьа ҭахеит.


Зегь реиҳа зхалара уадаҩыз, зегь реиҳа зылбаара цәгьаз.


Ҳгәыԥ иалаз ҩыџьа Болгариатәи ақалақь Толбухинҟа ицаны иҟан ҽнак.


Амшын қашьхозар зымҳаҵә зцәырҵәахраны иҟоу ашәануа, аԥсуааи аурысцәеи рани раби рхәы ахьриҭоз, ицәҳара иалаҵаны иҳәон Қырҭтәыла ачашә еиԥш аҳәызба наӷршьны ашара иара, Мурман Квициани, дыҟанаҵы иԥсы ҭанаҵы ишалимыршо атәы.


Ҵаҵӷәык амаӡамкәа лгәаара зны-зынла иааузымчҳартә аҟынӡа инеиуан.


Алаҵашьа, аарыхшьа мацара акәым, ирҿиҵаар акәхеит аҵәахышьагьы.


Раԥхьа иара иоуп сгәазҭаз, уи машәыршәа сгәеи ҭазшәа ҟаиҵеит акәымзар, ҳавтобус акалақьаҿ ианааи, санынҭыҵ нахыс, харантәи дсышьҭаԥшуа даауазар акәха рын.


Аиаша иагьа ииашазаргьы абас ауп ишыҟоу.


Сыҩны акгьы амыхькәа снахыло иҟандаз ачарагьы шизызурыз, аха иааг, иабаҟоу сыҩны хазына?!


Мамзаргьы избан, нас, ҳазхылҵызгьы ԥсынҵра кьаҿқәаны, ирхылҵызгьы ҳаԥсынҵры кьаҿқәаны?


Убарҭ рҿы жәлар ирылҵоит, ҳәа иалҳәеит.


Ашамҭахь аамҭа неихьоугьы издыруамызт, аха даақәтәан, даахәыцын, иҟалаз еиликааит


Еиҳа згәы мшәо иҟаз, аибашьра цәынха хацәақәак рҽааибырҭан, ацәашьқәа рыманы иҭалеит аҳаԥы.


Шарыҭхәагьы иҭаҭынжәга леиҵеиҵаны амца лахыеиҵан игәы нырхашәа наскьа наҟ ацәарҭаӷәы дықәтәан.


Ахысрада акгьы злам ауаа, ирызныҟәымгоз аҭыԥқәа ныркылеит.


Саргьы акы згым сакәым, исымоуп саргьы агра


Иҵыхәаршәшәо Дамшә амгәацәа иҵагьежьит, иҵахәмарит, аха бара сара сҟынӡа бзымҩаӡозар, сара сшьамхы сзарсгәышьом аҳәан, Дамшә агәаҳәара неиқәыцәеит.


Сындәылҵыргьы, аӡәгьы игәы нсырхомызт, схы схәыцраха стәахуан нас уаха.


Зегьы шәеицҿакны агәра зласшәырго ала, аԥсуаа уажәтәиала аҿагылара ахьыҟарымҵаз азын аразҟы сызкашәеит


Уи дшырҟаҭәаз иара уажәгьы ихеиҵомызт, ҳара иааҳмырԥшыр!


Уи, шәышықәса иаарҭысыз ауаҩы, ихәыҷра идура, дзықәшәаз-дзынԥаз, иибаз-иаҳаз дызхысыз-дызҵысыз, иара иҳәан еиԥш, иҭоурых ауп аккаҳәа инеиужьӡан зҳәара даҿӡоу, саргьы ак сцәыбжьахар ҳәа сшәаны, сҩышьа сырццакуеит.


Афырхацәа ирызку урҭ реиԥш иҟоу аепитетқәа рацәоуп, урҭ шаҳаҭра руеит ажәлар рфырхацәа ишырзыҟаз.


Адунеи Анцәа ишазар аахыс аӡәы ихьыхь даҽаӡәы дгылан, аӡәы имаҵ даҽаӡәы иуан.


Сцашьоуп, аха сымам, уи наҟ ихаразааит.


Уи уажәгьы имагә ашьхәа иҭацаланы имуоп анхацәа, ихәы дируеит.


Устәи, ҽа џьарак-ҩыџьарак иахьнеитәқәаз сынкыдгыланы, Фридонгьы ателефон снизасын, аха аусураҟны сҟалоит зҳәаз иусураҟынгьы дыҟамызт, дыҟамызт иҩнгьы аӷбахь сеихеит, аначальник инеира сҽагсмырхарц.


Мдар ауаа дышрылагылаз аниба, арахь, уааи, арахь!


Дшылашәызгьы, аҽы дақәтәаны, Аҷандарантәи Кәтолынӡа днеиқәахьан, Аҭарагьы даахьан.


Аха, ишырҳәо еиԥш, мчы змоу иаҵкыс мчы змам имоуп аара.


Ублақәа хнакыртә, еиламҩашьартә аԥштәқәа реиҿбаашьеи, реинраалашьеи, ашьхақәа раарԥшышьеи уҳәа иџьашьо-илакәшьо, изныкымкәа ирҿиамҭақәа срыхәаԥшхьан.


Ҳажәлар гәыӷрак рымамызҭгьы, ҳаӷеиҭа, шьҭа илықәӡаа ицахьазаарын!


Ачын ҳаракқәа Ршарахьы ианиас ажәа ацынхәрас аҳәынҵәа аиқәҭәара иалагеит.


Абри асааҭ азы, иара абри ашәымҭаз, игәыҭшьаагаз, аҳәҳәабжь нарықәҩит ахәқәа.


Шервашиӡераа раҳҭынра — гылоуп Қырҭтәыла, Аԥснытәи автономтә республика, Гәдоуҭатәи амуниципалитет, Лыхны ақыҭа.


Аџьажәлар рыбзазара уаанӡа аҵкысгьы излауадаҩхаз рацәахеит.


Асовет аамҭақәа раан иҵегь ирызҳаит ахшара рацәа змаз аҭаацәарақәа.


Иаку аҳәынҭқарра, иаку азакәан, иаку адинхаҵара ҳәы дықәгыланы дахьцәажәо зехьынџьара иҳәоит.


Усҟан иахьеибабазгьы абраҟоуп, абри Саркьал ақалақь аҿы.


Сгәы ҩнаԥҵәеит ара, афаетон снақәтәан ԥшак насҿасырсырц сҭахуп, Али Ҳазреҭ-ԥашьа иаҳҭныҟагьы сныдгылоит, ахәылбыҽха унеины саага ҳәа иалҳәозаарын.


Изашьҭази, арахә реиԥш ҳаидцаланы аӷба ҳҭарыжьуан, ҳафатә, ҳажәтә агәхьаа зкыдаз, урҭ заҟаҩы шьҭырхуаз акәын усс ирымаз, заҟаҩы ӡхыргаз аӡәгьы дазҵаауамызт.


Абра амӡырхаҿы ак роумҳәан, – лҳәан, Рафида лхаҵа днаԥлырҟәҟәааит, ус аҩны иныҩналт.


Абри аамҭазы даду иҿы-инапы ӡәӡәаны, нанду илҭаз арбаӷь иманы дындәылҵын, амрагыларахь ихы рханы даагылеит.


Ихәыҭхәыҭуа шәак аҳәон аԥша, Сҩыза ду иҿ сыҟан са ссасны.


Иақәтәаз дшыҷкәыназ имбози, аинспектор Ԥара дааникылеит.


Ибзиоуп, уи минуҭк азы агәра згап, ус иоуҳәон сабдугьы, аха ас иаалырҟьаны, уанышьхыҵ аҩны унаҳмышьҭыр ҳәа ушәозшәа, уныдгыланы, иара ус ҳшыҟоу убарц унҳалаԥшыргьы ҟамлаӡози?


Арҭ хҩык аԥсуа националистцәа ҳәа иԥхьаӡаз дрыдгыланы аӡәы ажәак изҳәо дыҟазма, иаразнак дахьдырхәуан.


Сара ԥхыӡк, илакәыз салан, Ус ҟаломызт лабҿаба.


Аҽаҩра ҭызгауа ицқьаны аус адулароуп, ихы дымҩахаӡакәа иажәа нарылеиҵеит Уарлам Сақаниа.


Зегь рышьҭахьӡа ауп, ианшьа Мгәыӡ Ҭемырхан иаҳәшьаԥа днаидгыланы, лыԥсра шыҟалаз изеиҭаҳәара даналага.


Ахаҳә еиҩса иазкны апринцип ҟазшьа змоу даҽа зҵааракгьы аӡбахә сҳәар сҭахуп.


Ахәышҭаара-чашә иақәԥсаз аҳәынҵәра ҟаԥшьқәа ԥштәыдахо иалагеит, аилаџь злаҟаиҵаз ашәҵәыԥсы еилалан, шьҭа аилаџь абаҟоу, иашәхахеит, иканӡеит џьыкаҵәаҵәала ичаԥаз акәтыжь иақәԥсаз ахәысхәа иаҵәа.


Ашықәсахь машәыршәа аӡәык-ҩыџьак зҳәаз аиԥш лаҵгаҩцәақәак нанамгозҭгьы, уахь ауаа ирҿархасырҭамызт.


Ҳәсеи-хацәеи аҳабла зегь еизаны дасу рыԥсыжырҭақәа ирықәлахьан.


Измааноу сеидру, аха уажә анцәаиҳәарҭа аҩныҵҟа иахьеилатәаз рыҩагыламҭаз дааигәалашәан, дзаарымгазеишь ҳәа дназхәыцит.


Аԥсихиатр диирбарц иабжьеигеит, аб дцо-даауа ииҳәоз ус иҟаз аҳақьым дахьиԥшаарыз издыруамызт.


Аибашьра уҽазумкыроуп ҳәа аҭауад иабжьугарц азоума, нас, узааз?!


Аԥсуареи аламыси, аҵасқәеи ақьабзқәеи реиқәырхареи рӡыргареи ҳрызхьеирԥшуеит.


Лад акәзар, Лад ауп ҳәа рҿынархеит.


Ахысбыжьқәа идыркараз аҵх хьанҭа џьоукы рыԥсымҭа амҵәыжәҩа иҵакны ашьшьыҳәа иниагәгәоит.


Ларгьы иара изын акы мкыкәа агәарԥ дҭаломызт.


Уаҩы иоуп ҳәа сыҟаӡам ԥыла, арҭ ҽынкылашьа рмоуазар уаҳа.


Исзыфо сфоит, ихарџьтәым схарџьуеит, хкаарашьҭынха Аԥсны сыҭхаџьуеит.


Илҳәо лажәа агәра ргарц, лыбжьы ныҵакшәа ишылҳәо.


Сиԥырҵын, арахь дыҩнаԥалоит мчыла, дсыздәылгом, усыцхраа, сыҩныжә!


Сааигәара ӡыхьк леиуеит ахьхьаҳәа, ахарантә слымҳа иҭаҩуеит амыхьтә.


Иузҳа-узыӷьа, нан, зегь рыла жәлар рҵеира уаԥсаны!


Хьымкәараса Аԥсны аҳ Аҳмыҭбеи иаҳәшьа гәакьа Енџьы-Ҳаным раԥхьатәи лхаҵа иакәымзи дбааԥсын, – иҳәеит, аҳ иҽидкыланы иашьцәа ҳанирҵәон, – иҳәеит.


Лара днаскьагаӡан сышнеиуаз, убас мшыцәгьа-мыждак сыхьӡеит, сгәы ԥнажәоит иара зегь рыла, сгәалақәа зегь еизнаркәкәоит, злакҭа хәашьу жәҩан ҵаула ашьа ҟәанда аҿанаркәкәоит.


Ахан дықәдыртәан мариала, сқәацә ҳәа дашьҭан есымша.


Абас ацәажәара даҿын Алоу-иԥа Шьардын, абжьааԥны еиԥш акәымкәа, иаҳа игәы ԥшқаханы, аԥсшәа карҵәо.


Амала, ииашаҵәҟьаны, уара Билал, умшьҭа бзиан.


Соттерих ихаҭа ихы хырҵәеит, ир зегьы ҟәаҟәаса иҭарҵеит


Иаргьы дласны днеиуан, иҵегьгьы сныҟәашәа иацысҵеит, аха иҳабжьаз ҳабжьан иаргьы ирццакызар акәхап.


Шьҭа сабашьҭалоу исыцәцаз, схы зжьеит ҳәа иабасыхәо


Сара сызҿу ҭоурыхтә фактла ишьақәырӷәӷәоу аҩымҭақәа раԥҵара ҳалагаанӡа.


Ирӷьатәуп аҳацаҟьа, иахьишьуан инапқәа, илаԥшхаа азынижьит ҳара дҳазгәыкуа.


Анахәҭа аиха амаӡамкәа аҽы иахарҵо аӷәра.


Сара исҭахым, лассы-лассы саб иӡбахә сҳәалар.


Лара илымоу агәырҩа лызхоит, саргьы сзылзацларызеи сҳәеит.


Ахирург даауеит хымз рышьҭахь, шәара шәчымазара змоу ауаа рацәахар.


Ҳҩызцәа днарылаԥшын дааччеит Адольматинцәа алафҳәара ишазҟазоу иадырганы.


Иара ихаҭагьы идыруан, игәала изхараӡамыз ишлыхҭниҟьоз.


Аԥшәма асасцәа иныҳәеит, аӡәаӡәала акәымкәа, иааидкылашәа.


Урҭ рҵакы хараӡа еиҳауп, ҵаҵӷәысгьы ирымоу кыр рыҵаркуеит, рдац-рԥашәгьы ашәышықәсақәа ирыларсуп.


Аграната аԥжәареи сара скаҳареи ахьеиқәшәаз акәхап, азнык азы иҟалаз сзеилымкааит.


Ҩ-ӡиаск, Мықәи Кәыдри ирыбжьоу аҵакырадгьыл акәын Мықәтәи аҷкәандарцәа ирҭыԥыз. Х-нефк змоу акуполтә уахәама аҭӡынҵақәеи асахьақәеи анын, уи шьакәдырӷәӷәоит иҳ аҩсыз ашәышықәса 80-тәи ашықәсқәа рзы ирбаз, XIV -ашықәсқәа I азбжа иаҵанакуа асахьаҭыхымҭақәа. Мықәтәи аҷкәандарцәа ақтивла иалахәын атәыла аԥсҭазаара.


Ишдыру еиԥш, ажәлар рҿаԥыцтә рҿиамҭақәеи асахьаркыратә литературеи реизыҟазаашьа апроблема дуп, еиуеиԥшым аспектқәа рыла уаҩы иҭиҵаарц алшоит.


Аҟәатәи ашәарыцацәа ачашәара ҳәа уахь акәын иахьцоз.


Иаҳго ҳгароуп иҳазгаша, иаҳҳәо ҳҳәароуп иҳазҳәаша.


Даман ицон уи абрантәи, абарҭ амшқәа дрылганы, дназҿыхәаз, аха изхара изымжәыз ӡыхьк ахықәахь.


Амра, амра, сгәы зырҿыӷьуеи, Са сзаҵәума?


Саб имаз-ихӡыз асасцәеи сара сеилаҳәареи ирықәирӡуан.


Аҵых шаӡом, уаҵаҳәҳәа, уас, ишәаны инаскьаӡом, анахәҭа нахаршәны џьаргьы иузгаӡом, аҵых шаӡом.


Ачамгәыр арахәыцқәа реиԥш ахьхьа рыхгоит арҩашқәа, нырцә-аарцә еиндырҩуеит, рыбжьы еиқәшәаӡа!


Дубанецгьы дааскьаны дааидгылеит, мап анакәха, абарҭ сымаҭәақәа реиԥш укылжәжәа узгоит.


Знапала зшьыга зыԥшааз, знапала зхы зфаз, уан!


Сымц аазгоит, ауардыни ацәқәеи ҵакны исыҭ, ақәабгьы сыҭ, амц ауарджын икылсуеит, – иҳәеит.


Адгьыл агәаҵантә иаауа, еинишәшәылеит ашьац ахахәы.


Иԥаҵақәа хьыдышьшь, уаҩы данибо, дџьыҟәџьыҟәуа, иҽрыцҳатәны дныҟәон.


Лажәа ҩбамтәкәа, ашырҳәа снапқәа ааӡәӡәаны снеин аишәа хәыҷы снадтәалеит.


Нас сара ахәылԥаз бҩны снеин, быҟаӡамызте?


Аԥсы ҭоуп сара схәышҭаара, уи уажә еиҳа иԥшӡахааит.


Избанзар, заҟа ҳлакҩакуа аҟара ахақәымгәыӷрахь ҳкылнагар ҟалоит.


Ларгьы саргьы ҳжәытә ԥсадгьыл ас ҳанагәыланахала, саргьы мыцхәы сааргәаҭеин, саныҷкәыназ зны Ҵабал ду иахҳәааны изҩыз даҽа жәеинраалакгьы цәырган сналзаԥхьеит


Арахь Виқтор Ҭахәыц-иԥа изыҳәангьы қьаадқәак уҩлароуп, урҭ узымхозшәа, даҽакгьы, даҽа еидаракгьы уаҵеиҵеит узшаз ушәҟәыҩҩра.


Ицәаҳәақәа хаарак, ԥхарак рыҵоуп, ргәыблра удыркуеит, урыдрыԥхьалоит.


Аҩыза Хәарҵкьиа имӡакәа исеиҳәеит араиком аҟны ҭыԥ заҵәык ҭацәны аинструкторра шыҟоу, аха исеиҳәеит апартиа Аԥснытәи обком аҟны аусура салагар шиҭахыз.


Убас ауп амза убри аухагьы ишыҟанаҵаз.


Исыԥшаауеит сара амзызқәа акымкәа, исҳәоит сара шәкы-зқь еиқәыршәа


Ҩызак дсыман, ҩызак, ус сызхамшәалоз, кыргьы саахеит сҩыза иҩызара амшала!


Аиҩхаа дуқәа агәараҳәа еимаҳан, ирҭыҩуазшәа иааҩт хара ҳәҳәабжьык.


Амҩа ахьнымҵәо уи насыԥуп Амҩа хирыз уаҳа сҳәом!


Зегьы-зегь ирхыҳәҳәоит абыкьгьы, еинырҟьоит бнақәак аҟьаԥ-ҟьаԥ.


Аҳәынҭқарцәа зегьы ажьрацәара рхы иадырхәозар, ҵабыргны, иаргьы ишахәҭоу ихы изаимырхәарызеи.


Ауадҳаранӡагьы ҳааӡеит, асас аӡҵәыҵәы агьамагьы иҳарбеит.


Есааира агыгшәыгцәа ихаԥо-ихаԥо дышгылаз, амилиционер ашырҳәа аҟама аҭра иааҭикәацәаан, аԥынҵа цырцыруа, ахәҷ иҷапан ахы инадиргылт.


Џьара ухала, џьара уҭала, уахьнеилакгьы сҿахәы ҳәа!


Ухы-уԥсы зырҿыхо, асеиԥш бжьы рацәала иуацәажәо, зегь реиҳа ихаау музыкатә интонациала уеимыздо ажәеинраалақәа ҵани-мцни ииӡом.


Зегь рҽеиқәырԥсны иштәаз аниба, акы иҳәақәарц иҭахызар ҟаларын, аха, Адамыргьы иҿы ааихимхит.


Избон сымч зқәымхоз иақәхарызшәа, уи саҵалон, изгон ирҳәазаны.


Бҟәыд-ца сахәышәтәит, аха, ибасҳәо убриоуп, ҳамаҳә Боча дааны, џьара хәышәтәырҭак ахь сышьҭеиҵарц сигоны сҟалозар, ани амжәа иақәу аԥҳә ҳара ишаҳтәу бхабмыршҭын, – иҳәан, илаԥш ҵаакәкәалаӡа, иԥҳәыс дналыхәаԥшит ачымазаҩ.


Ас акгьы аныҟаҳамҵо, ҳазго ҳагааит ҳәа ҳантәа, ахақәиҭра иааины ҳакәа иҭалауама?


Иара убри ашықәсан дҭалоит Аԥснытәи аҳәынҭқарратә университет, аҭоурых-иуристтә факультет латәарадатәи аҟәша.


Уи азын рангьы лгәы рҭынчшәа дааиуан, лыԥҳа аамсҭа ишәшьыра дахьахьчоз азын.


Сасрыҟәа дадгылоуп ари ақьашана, дунеи аҿы иҟаимҵара иҟоузеи, иаҳәшьазаҵә лыԥсы шҭало идыруазар.


Уи иазкны иааҩуа абри астатиагьы хҳаркәшар ҳҭахуп уаҟа иқәгыланы ицәажәоз руаӡәк иажәақәа рыла


Аха арҭ ауаа Асовет мчреи акоммунисттә партиеи ирԥырхагаз ак ҟарҵарц, акы рҳәарц иашьҭамызт, ус акы аиҿкаара рхахьгьы иааиуамызт.


Ҭарсхан даныҩнашыла, рыччабжьи рцәажәарагьы ааиқәртәаны, инеихәаԥшы-ааихәаԥшит, аха уи зыхҟьаз гәрамгарак акәымкәа, иара, Ҭарсхан инеишьеи, насгьы иҿынԥшылара шыҟази рыла ирхаиршҭит.


Даҽазны Ашара уаргьы иузыбзиахааит, дгьыли жәбани узыразхааит!


Диит 1930 рашәарамза 6 рзы Кәтол ақыҭа Очамчыра араион. Иԥсҭазаара далҵит 1977 абҵарамза 12 рзы. Джуп Кәтол.


Ганкахьала, ас еиԥш иҟоу ахшыҩҵакқәа, изааӡарызеи, ирныԥшуеит анхаҩ иԥсихологиа иаша.


Сара бара ибшаз адгьыл сшахылаԥшуа ԥсуаҭла сымамкәа сааԥсеит.


Исзынкылара џьысшьан саԥылан, исзыриашара џьысшьан сзыниаз, исҿагылаз аацәырҵт еишьҭагылан, еилкаа уара нас сахьагаз.


Алитератураҿы еиуеиԥшым амҩақәа рыла ҳаауазаргьы ҳазҿу зеиԥш уск ауп, зеиԥш гәҭакык ауп иҳамоугьы


Зегьраԥхьаӡагьы шәага-загас иҟалеит убри ирацәаны ажәра.


Сабхәа ауаҩ ду, иҵгәаны данҩарга, иуадақәа ҳазныжьны дцеит.


Убри аҟнытә, сара ишәасҳәо агәра шәымгаргьы ҟалоит.


Апап дааиаанӡа ари аҭаца лхаҵа дааит, лымаҭә ҿалҳәан дындәықәларц дшыҟаз лхаҵа дааит.


Ааи, аха, шәымбои, аҭҵаарадыррақәа дырдокторуп, апрофессор ихьӡ ҳаракы даҵаҽырбо ииҩуа агәра зго, згәы иахәақәогьы ыҟоуп.


Са сызцыз ахаҵа иаразнак иара иҿы даннеи, иааигаз акәтаӷьқәа имакәан аҭаҵара далагахит.


Даҽа ганкахьалагьы урҭ аусурақәа ирҿиара излацхраауаз ыҟан, избанзар, аԥсҭазаараҿы имҩаԥысуаз ахҭысқәа еиҳа ибарҭан, рыгәҭа далагылан, еиҳа еиликаауан, изҩыданы ахәшьара рыҭараҿы дымҩақәырҵон, илаԥшҳәаа дырҭбаауан.


Абра дрылан лысаби хәыҷ ида уаҳа гәакьа дызмамыз ԥҳәысеибак.


Ашхәа налаӡт аԥҭа еишьылра, агәыӷырҭагь ама ицеит.


Уи инацҵаны, мыцхәы акцент зныԥшуаз урысшәала, акыр игәнааламыз ажәақәа наланаԥсеит уи абжьы.


Аха ибзианы исгәалашәоит, исхашҭрангьы сыҟаӡам Мушьни Миқаиа ишиҩыз.


Ирацәоуп урҭ ашәышықәсақәеи азқьышықәсақәеи рӡыблара иалаӡыз ацивилизациақәа.


Аӷәра неиужьӡан, инықәлеит аԥша, аршәаа инеиужьӡан, иасит ашақә.


Аӷәи-ҵи быжьқәа лаҳан Басиаҭ иԥҳәыс дҿыхеит.


Ҟоҳ, дарбану ҳәа сыҟан, уа бзиала уаабеит сгәыла Ӷәыӷә!


Ҳарӷьарахь амилаҭтә парк еижәхышьшьы аныҵалара, анатәара зыԥсоузеи, аха змада, иаҳзыԥшуп ажәытәӡатәи антикатә қалақь Акрополь.


Схы сшамеиҷаҳац, уи шамуагь лдыруеит сан, дсызгәаҟуа аҩны дахьыԥшу.


Исгәалашәом сшаԥхьаз, аха исгәалашәоит ауахәама аҭуан ҳаракы иаҵахысуан кәтолаа рнапеинҟьабжьы.


Уусқәа аныцәгьоу, шықәсыла уангәаҟуа, ухы-агәаҿы аҩра уанаҿу ауп.


Уахәаԥшыр, иҿымцәааӡо амца ацроу џьушьоит, убри аԥсаатә аԥсра, адунеи аныӡаара шааигәахо анабалак, ахала ахы амца ацраҵаны аҽабылуеит.


Аҵлақәа аԥсычкеиԥш иԥнаҵәҵәоит, ахаҳә дуқәа ххны иканаԥсоит.


Уара сахьушьҭыз аҟнытә сааит, аха ухаҵоуп, абружәы сара уахьысшьҭуа аҟнытә узаауазар.


Абла ҭраа сашҭа сзыԥшуп, рыбла ҭраа исзыԥшуп сысабицәа.


Дад, уара ухаҵа бзиоуп, ухьӡырҳәагоуп, узтәу урыгымхааит!


Чемо имаҳә иахьиҭыԥыз днаган димыртәар иуамызт.


Аԥсны зныҷҷало ажәҩан саркьа, адақәа ирҭахәмаруеит агәамч.


Иҿаԥхьаҵәҟьа, анаҟа, иара иакәхап ашҭа ҭбаа иқәу иҩуа.


Ана-ара ароман иԥсаҟьаны иалаԥсоу, Ҭемыр игәҭыхақәа ртәы зҳәо цәаҳәақәак абас иҟоуп


Акыр ихеиқәарааӡа иҟаз ажәҩан ашҵагьы даҽа ԥыҭрак ашьҭахь ашьара иазыхынҳәуазшәа, есааира ацқьахара иналагеит.


Сшәоит сара араҟа ргәы нсырхар ҳәа згәы нырхатәым, сара сгәы нзырхаз, ирымушаз сзыруз урҭ, иагьсарҳәаз, дҟасҵар сҭахым араҟа аӡәгьы ӷас.


Адунеиаҿ акы ыҟоуп инымҵәо, адунеигь иара убриала еибаркуп.


Ҽнак агәыла ҷкәынцәа ааицәажәан ахәаџьа джьаны иқәашҭ шьны иаҳҿеиҵартә ҳиацәажәап ҳәа рыӡбеит.


Аиашьик азна акониакқәеи афранцыз ҩқәеи ҭагылан.


Уажәазыҳәан, суҳәоит, улаԥш схызааит, унапқәа ансыҵух сыҟазаап сыԥсырц.


Асаба нақәҳауа, аӡаӡа нақәҳәуа, амра асуа мацара, ашыцламҭә зқәиааз ахыб, баџьарзу, ҭырасызу узеилымкаауа, акыц иаҩызахеит.


Ауаҩы дыбжаны дмиӡазар, Ихгьы, инапгьы, ишьапгьы еибгазар, Урҭ зырааԥсаз инеибеиԥшны, Дҟалоит аԥшӡара ду иԥеиԥшны!


Сизасуан сангәамҵуаз зны, Усгьы саслон, игәра згон.


Зоиа иналаҳәаны, лхаҵа иишьыз акәтқәа рышҟа лҿыналхеит Мактина.


Ҵабыргны, сҭагылазаашьа уашәшәыран, уажәы-уашьҭан сгәы аангылар алшон.


Урҭ иахьагьы ахәура иҭами, Есааира иӡуеит рбызшәа!


Аԥсуа зегьы реиҳа убри ауп дзыцәшәоз.


Ҵоуп, даҽаӡәгьы лыӡбахә рҳәалоит, са дсымбацт.


Иара иаԥхьа зыԥсы анцәа изҭаз иҩызцәа гәакьацәагьы, нациҵеит Миша Дубанец.


Бзанҵык сҽеикәсыршом маҭҵас, исыгу сыгуп хаҵаҵас.


Агәашәнҭыҵ иуҳәан-исҳәан ҳәа, иахьанӡа ҩыџьа хәы-ҩнык рызшом


Хыхь иқәтәоу анцәа ду имчала аԥсабара усҟан иҟанаҵаз ашәаџьҳәара, ирҳәоит, ҭәыци-жьыци иреимакырҭан, аџьабара мшәи-қәыџьмеи аҵагылан ҳәа.


Даҽакала цқьа иеилырганы иаҳҳәозар, дара аҩыџьагьы рыбзиаеибабара аханатә иахьынӡаҵаулаз, иахьынӡацқьаз еилкаамшәа избоит.


Ублақәа хуҩаргьы, ихутыргьы уи уа дубаӡом.


Амашьына аныҟәашәа рмаҷны дылҿаԥшуа, лассылассы иԥсы еивыго даатәеит иара.


Уиадагьы, абыржәы аҟара аԥсуа бызшәа азыҳәан ажәа ҭлаԥҟақәа рҳәауа исмаҳацызт.


Дара рҿы саныҟазтәи уҳәару, уажәы лысалам шәҟәаҿы исабжьалгақәоз ртәы уҳәару.


Саргьы сабиԥазаҵәуп, сани саби аҭаца лыла исыргәырӷьап, шәаргьы иахьа аиқәыцәара иаҿу шәаб ихәышҭаараҿы алҩаҵә ҩашәышьҭып.


Афильм фильм ӷәӷәоуп, аха ашәҟәы аасҭа икәадоуп, иԥсыҽуп.


Дыҩнахәаҽуеит, дыҩнаԥсуеит абраҟа, иаарласӡаны абрантәи цашьак анизыҟамҵа.


Аԥсреи абзареи рпроблема адунеи апоезиаҿыы шамахамзар иазхьамԥшыц поеткгьы дыҟамзар ҟалап.


Урҭ рцәа-ржьы рыблызаргьы, рыццышә мцаԥшьха аџьажәлар ирзыԥхоит.


Акралтә ҳҭынрақәа рыла еиҩыҟьҟьа-еиҩыҵәҵәа Италиа шаҟаҩы ирымпыҵархалахьаз, шаҟантә шаҟаҩ ықәнагалахьаз здыруадаз афранкцәа, арабцәа, авенгерцәа, аиспанцәа, афранцызцәа, австралиицәа уҳәа инадыркны.


Ажәеинраала оумашәа ирнырит ҳашьцәа, ихҩылаан иҳаҭ рҳәан, иара абраҵәҟьа, Илмаз данаауаз Ҭырқәтәылантә ҳамҭас исзааигаз акалам цырцыр ала иаахҩылааны, дасу рыцыԥхьаӡа нарысҭеит, ргәы инадҵангьы иаарҵәахит, усгьы иҳаҳәеит, ԥсыхәак амазар, уаҵәыҵәҟьа Ҵабалҟа иаҳгарц, рабдуцәа рқьаԥҭақәа инарықәҳарԥшырц.


Еилаҵәаны ҭаҷкәымкны ианыҟалалак ҳаԥсадгьыл наунагӡа ишәарҭамкәан иҟалоит


Зегь еиманы хыхь акәаԥраҿы ианыҩхала, сара саламырхәӡакәа аӡԥшьа дӡаашәхырц акәызма ҳәа ҽԥныҳәак рнаҭарызшәа, иаргьы аԥырцәқәа еилыбзаауа ашырҳәа уахь иҩхашлеит.


Аҽхәаԥхьыӡ иамеигӡакәа, раԥхьатәи сцәырҵра аӡәырҩы ишсыдырныҳәалахьазгьы, зегь реиҳа сгәы ҟазҵаз Саби лажәақәа роуп.


Нас аҩныҟа днеигарц иаԥшьеигон, аха аҩыза дыҟоуп, уи илымкаа неишьа сымам, насгьы ҳаԥхьаҟа ҳусқәа рацәоуп ҳәа мап икуан.


Нан, сышнеиуаз, џьа сааҭгылт, ԥсык дахьыржуаз снархагылт, бзиа жәуааитгьы насҳәеит, урҭ аԥсыжцәагьы ҩеихеит


Аҩны ныжьны, харабӷьара арантәи ҳцеижьҭеи уи абас ҳаизигалоит зегь Аҭара, дагьахыԥом иара иҵас.


Аха иҷкәын хәыҷы аныха аԥхьа дызлаиргылари.


Агәашә инадгылаанӡа, амашьына аихамҩа инхыҵын, аԥсақәа иаарыҵагылеит.


Ус анакәха, сымҩа еиҭа снангылоит, иарбан сара сымҩаҿ сзыцәшәара!


Иҟалозар, уи амш ус агәаӷ шәымкын, акымзарак ахараӡам, ус ишәымшәин.


Уара, Хәаџьа Шьарадын, иҟоуҵаз закәзеи, ҳамаҭәақәа абоугеи?


Амцқәа амҵ реиԥш индәылцан, ирықәлыргеит ҳаи ҳәа лыбжьы.


Аҩны аԥхьа Бирам ҳнапқәа ааҳирӡәӡәан, ҳааҩналан, астол еицарса лаҟә ҳнахатәеит.


Иабџьар ажәҩан ахь ирханы, аҟәҟәаҳәа аҿыҩаирхеит


Ианеихишьалоз, ианеиҿирԥшуаз, агәыԥжәара ацымхәрас, бжеиҳан ихы дахыччон, ихы дахлафуан.


Сара усгьы исыгымхеит хыԥхыԥра, сара усгьы сцәызар ами қәак.


Ҳәарада, ари имариаз усмызт, избанзар, акы, иара апоет ихаҭа ашәарҭа ӷәӷәа дызҭагылаз еиҳагьы иацнаҵон, ақырҭуа гвардиауаа ииҩуаз гәарҭар иара уаҵәҟьа игәыдҵан дыршьуан.


Урҭ аныччоз адәыӷба иаҳагьы иҭагәаҭасуашәа збо салагеит.


Аҩынтә раан уи данхыс, аҳаргь еиԥш иахнаҟьаз аҵла ақәцә ҵаҟа инҭалеит.


Изалшом сымԥын иқәларц ажәра, сыбла ҭиаҵәа лашәхарц.


Излагәаҭоу ала, иахьа Ҭоумышь иларышьҭыз аҳаирплан аҿы иҭахаз аекипажи аҭараа итҟәаны ирымоуи реиҭныԥсахлара ыҟоуп.


Имшы лашаразар убас илашоит, убла агәы ԥнаҟо, ианылашьцагьы, ҳаԥык унҭагаланы ашә адыркызшәа еимаҳауеит.


Ажәлар, аԥсадгьыл, ан арҭ адунеитә поезиаҿ иреиҳаӡоу атемақәа иреиуоуп.


Амбакәа ихаан иргон иаҳмырбакәа, аха уажәы аргама изгақәо ртәы сышәзаԥхьап!


Дҵааит Иузеф, атыӷь-тыӷь зҩназ акакал-кырҭа ишаадәылҵҵәҟьаз.


Аҵса зҭадырҭәо ачуан ду иаҵацеиуа ауарқь мца иахагылоушәа, аԥхӡы рылхәаҭа, ашьа каршуа, аӷа, имацәаз еимгәыцҟьаа аҭаҵаразы иқәԥон Бганба дызлаз асовет еибашьцәа, урҭ бзала аӷа рхы ирҭомызт.


Баҭал иоуп уа ираԥызо, аԥшыхәцәа иреиҳабу, Ҷытбжьык гаргьы ргәырҽанызҵо, аԥшыхәраҿ ишаԥу


Смаалықьым, мап, аха саҵамлеит гәнаҳа, сааиуеит суси схи рыгәра га


Аколнхарақәа рхантәаҩцәа, апарторганизациақәа рмаӡаныҟәгаҩцәа, асовет усбарҭақәа рнапхгаҩцәа уҳәа иҟалаз рзеилымкаауа, инеиҿаԥшы-ааиҿаԥшуа иаанхеит.


Лыԥҳа лыцәа далан, лыԥхыӡ далан, дахьнеилак лыбла дыхгылан, сан боуп зегьы зхароу, лҳәошәа, лыбжьы лгәы иаақәыҩуан, даарыхьҭшьуан.


Жәытәаахыс иаҳзааигәоу ҳгәылацәа аҟарачқәа рҿы анакәхагьы усоуп, аедыгьқәа рҿы еиӷьым, аҷыҷынқәа рҿы, даӷьсҭанаа рҿы аҵкыс еицәоуп, аублаа зынӡа ақәӡаарахь рхы кыдуп.


Аха иамуит, иамуит, иамуит уаҳа, хаала ажәа хаак уаҳа изҳәаӡом.


Иара убри аминуҭ азы акгьы дакӡамызшәа, даасыҵаҵәины, аԥсыӡ еиԥш, днасымпыҵҵәырны дҩаҵҟьеит


Арҳашьа уадаҩхеит, аха иурҳауа амч маҷхеит.


Н. Лакоба иахьабалак пропагандак аҳасабла ихы иаирхәон Ленинтәи аидеақәа. Ааԥынраз 1917 ш-зы ауахәама аусуцәа еизеит Аҟәа ирыӡбарц азҵаара аԥсуа уахәамақәа рхҳәаақәҵараз. Ари аизараҿ зынӡак изыԥшуамызт Лакоба, аха иара днеит ари асездарҿ, уи уа иқәгылараҿ дызааҭгылаз анхаҩы жәлар ргәы иҵхоз азҵаарақәа ракәын, уи асиездаҿ згәы намӡоз рыбжьқәа ишаҳауазгьы иқәгылараҿ ирылеиҳәеит: «Трудовой народ, — сказал он, должен теперь сам разрешить наболевшие вопросы, а здесь попы, вкупе с людьми в чинах, орденах и аксельбантах, говорят за него и говорят от имени народа».


Зегь акака ирышьҭоуп еишьклахысуа, ӡмахқәак рыҽҭажьуа, иҳәынҵәаха.


Иахьатәи ахьанҭара иацлалар иаҩсхьоу аҟнытә иаауа ахьанҭара, нас зегьыы ихазыршҭыша ссирӡак иаԥхьаҟа иԥеиԥшхап ҳәа иара агәыӷрақәа усҟацәакгьы излаимамыз ала, дацәшәон, урҭ ахьанҭарақәа зегьы рышьҭыхра илымшар, дызҿу, иҟаиҵарц ииҭаху акгьы дзахьымӡакәа зегьы рааныжьра иқәшәар ҳәа.


Анкьа еиԥшҵәҟьа игәы ҿыцханы ацәажәара дналашыҩкит Џьармаҭ.


Ари закә аҩысҭаароузеи, исҳәо сымам уажәазы


Даара еиқәшәоу амашьыналсқәагьы рыԥсы ргәы икылахо ауп ишҩеило.


Ажәҩан, аҿ ус сгәы шырхьыблуаз, Уажә араҟа имцаны исцралеит.


Аҩныҟа ателефон сасын, ашьыжь дыԥрит ҳәа сарҳәеит.


Уҭанагаларгьы зны, ушыԥшым, атымитыша, адгьыл уҵӡаан, ажәҩан ааухаӷәӷәар, уеиҭаназхәыц мышкызны ушыԥсыша, иааҵагылогь дҟалап умахәар.


Убасҵәҟьа иаарласынгьы ирцәеит ихышхыҵәаз игәаареи, иҩаихҟьаз амцабзи.


Аиааира ҳгәырҩа анхышхыҵәа ҳшарҵәуаз аҵкыс, агәырӷьара ҳарҵәуеит ҳарҭ!


Избалакь ауаа рылаԥш дыҵамшәаразы раҳәшьа уаҭахк дыҩнакны дрыман.


Иацоуп ара данааиз шьоукы рҭаца, даҽаџьара лхы-лгәы деиланаршуеит.


Џьара аӡәы иаџьал ааны, мамзаргьы дажәны


Ишаанагара иҟоу анхара еиҿкааны имоуп, дыҟәба-ҟәшәо дынхоит, иабацәа рыдгьыл дықәынхоит дбаӷьаӡа, иқыҭауаа зегьы дреиԥшуп, иҩны анеиааи дамазар иҭахуп, асас изы игәы аартуп, еилых-еилаҵа имаӡам, харантәи иааԥшуагьы ибартә илҩаҵә хәхәаӡа иааиԥмырҟьаӡакәа иҩеиуеит, акәаш-мца агирхом.


Ҿыц иԥырҟазаарын, убасеиԥш фҩык рхылҵуан, уԥынҵа ианҭаслак, убз уҿыҵа иадҷаблон.


Сара иахьынӡаздыруала, аԥсуа шәҟәыҩҩцәа зҩымҭақәа реизгақәа иҭыжьтәуи, ианҭыжьтәуи, ишҭыжьтәуи, аҭыжьра разырхиара зыхәҭоуи уҳәа хазы зҵаараны иқәыргыланы, инарҭбааны, ҭакԥхықәра ҳаракыла акьыԥхь аҿы аӡә дахцәажәо, еилирго, ишәо, изо исымбац.


Салагаҵәҟьар, сымԥс ӡазар, иҭаца даарышьҭыртә иҟасҵоит, аха


Ааи, уиашамызт, аха ҽыԥныҳәас исуҭо рзы акәым.


Аус усын, рацәакгьы ҳәатәызма, инагӡатәын иаатәын, ицатәын


Убри аҟнытә, Гыртәыла аҳ диабашьуанаҵгьы иусқәа иаламцәажәацызт, рыхгьы аларгаломызт.


Иԥсы инаршьар, мчы инаҭар, имҩа днықәларын ашамҭаз.


Ааи, ааи, иахьатәи ҳдунеи анкьатәи адунеи ҭбаа ду акәӡам.


Ашацкыраз, ицәышӡа, адгьыл ԥштәыдан иҟан, зшәыгақәа зцәынҵәаз иеиԥш асахьаҭыхҩы мшыказ.


Ҳара иҳамоуп арахә, ауҭраҭых, аџьықәреи ааҳрыхуеит, иҳамоу зегьы ҳара ҳнапала иҳааӡаз роуп, зегьы ԥсабаратәуп, афатә-ажәтә хааны, ицқьаны иҟаҳҵоит, ҳахәгьы егьырҭ раасҭа иҳаракӡам


Амца скуан иаразнак, сналхьысыр, сзылԥырҵуамызт сылԥырҵыр анамуаз.


Уи азы урҭ гәык-ԥсык ала ҭабуп ҳәа раҳҳәоит.


Агәра игартә еилырганы ибеит, зны илаҵаны имаз аҳәақәа ишрыҵкарыз, ашьанӡаа ҭыԥқәа злану ала, ишыбнеикыз.


Ус-ус, аашьаракгьы, акәытҵара иазкылԥшуа абгахәҷы еиԥш, маӡа еиҩаӡо аҿаанахоит.


Ҳшынатәаз еиԥш ажәыр-жәырҳәа акрыфара иалагеит еицыз рахьтә ҩыџьа, аԥшәма-асас ма еидтәалоу ҳәа аӡәгьы изымԥшыкәа.


Аиаҳәшьаԥеи аиаҳәшьаԥҳаи раншьцәа рҿы ацәгьа-абзиа анрымоу, риашьараҿы аиԥш амаҵ руеит, аха усҟан урҭ иазгәдуноуп амаҵ шыруа


Уи ахәлԥҵыс акәын, уламыс угәаҿы иҵәахыз, аха ухы уҩах, ажәҩан уаҵаԥш, изакә еҵәа ԥшӡақәоу икыдлаз умбаӡои аҳәон иара.


Абри аҩны аҩныҵҟа хәмарра ыҟам, ччарагь ыҟам, ҭыӡшәа рымҵәаӡом, аҩны дыцәом, аҩны дыҟам, уахынла дгәарлаӡом.


Рыблақәа цымцымуа, рыцқәа еихакшо, ижьышо ҵаҟа иҳаҵагылан.


Иеибырҳәашаз аанҵәазшәа, рылахь еиқәҵаны, еиқәышьшьы иаатәеит ԥыҭрак аҟара.


Иҟазгьы аҵәцақәа иԥырымгалт, аҩы зҭаз ауалыр ҭацәхьан.


Шьҭа сымшынуаҩушәа схы збо аҟынӡа снеихьан.


Саргьы уанызба убри уасҳәап ҳәа акәын


Хәыҷҵас дгәыдкыло-дхыдкыло лыкәа санынҭалалак, дыԥсаҟәандаӡа даасымпыҵахалон.


Дали Ҵабали Маршьанаа рымацара ирыхьымӡӷым, иахьыҟазаалак аԥсуаа зегьы ирыхьымӡӷуп, – иҳәеит Сельчук, аха, ус иага иҟазаргьы, жәытәӡаахыс ҳабдуцәа ара иахьаҳцәаз аҟнытә еиҳа ҳахьӡ иадҳәалоуп, ҳлахьынҵа иузалымхуа иалоуп


Рыгәхьаа имкит урҭ, имамызт раха, ибон излашаз зегь, дырԥырҵит лассы.


Ҳаҭыр ақәиҵар ауан, ииҳәо иаанагозеи, ишԥеилкаатәу ҳәа Ҭарсхан игәы дҭахәыцуан, изқәиҵара издыруамызт.


Еиҳараӡак асатиратә ҟазшьа рыман, усҟантәи аамҭазы актуалра змаз атемақәа ирызкын.


Ауаҩы дызҿу иус хада дшаҿаҟәоз аргамаду ишԥааирԥши!


Уи дыԥсгәышьеит, ишьеи-идеи аус руам, игәы аангылеит, уи здыруеит.


Ҳаџьараҭ ииҳәо аҳкәажә илаҳаӡом, даҽа напынҵак илҭоит.


Нас Уаҳаид ихы наиқәикуеит, инацәкьара ԥагәақәа ирыбжьарӷәӷәа иикыз исигарет алҩа еишьылӡа инахыжьуа.


Казакова октиабр мза иахмырԥакәа Аԥсныҟа днеирц ажәа сылҭеит.


Атрактор абжьы раҳазар акәхап, убасҟаноуп ақырҭцәа арахь ирханы ахысрақәа ианрылага.


Чмазара цәгьан ҳпара гәаҭо, ҳашьҭа ихуп иахьеи уахеи, инархысырц анышә иаҭо


Аха иара иҿыҵ ҟьеит, иҿыҵҟьагәышьеит, шьҭа иҟаиҵоз, ахәымпал иаҿҟьаз ахыц иара аҭыԥ аҟынӡа инеиаанӡа уашьҭалеит ҳәа иузыр хынҳәуама?!


Ихалошәа умбалан уара алҩа, амца акын, идырцәахьеит зегьы.


Бежьан аҳақьым мап ахьицәикыз скептицизмӡам, ареалтә ҭагылазаашьа изҩыданы урысшәала трезво ҳәа изышьҭоу азыҟара, изҩыданы адкылароуп иаанаго.


Ихьаа инаҭом ажәҩан аҵаԥшыха, уасиаҭхап, инаҭом акы аҳәаха.


Гәыцәс ирымоу, иеидызкыло ҳәа сара сгәы изаанаго абри ауп


Анаарала дцәыраҟьа-цәырасуа, Ҵаҟа арха дылбааны, Цгәырԥа акәара аԥсҭа дынҭысыр, Нас дцагәышьон деибганы.


Амала, дынхазаап аимааӡыхҩы еимаада, акәыба имоузаап акәыба ҟазҵоз!


Аԥсны ҳара иаҳтәуп ҳәа иахапапаны иркын.


Даара ибзиоуп нас, ҳалагап ажәа ҳәара, – иҳәеит Аслан.


Игәнызгарым аамҭа исызнаузгьы, анцәа иџьшьоуп, сыҟаӡам сыԥсыртә.


Абыржәы еиҭеиҳәозгьы убри акәын, Гыртәылаҟа аҿынахараз аҳ Пыта ижәҩахыруаа изыԥшны иҟеижьҭеи акыршааҵуаз.


Ибзеилымкааит акәымзар, аҭаҳмада имацара иакәӡам, ҳаргьы


Аӡәгьы изымҳәеит, иԥхаршьан, уи дзакәыз дышкаҳԥыз.


Разҟ иманы ихы иԥхьаӡон уи, зны-зынла игә ишҭаӡам дхааӡа данааигәалашәалакь.


Аха сара агәырӷьара ансымаз аҵкыс, уаҳа насылымшо агәаҟраҿы саннеилак, иаҳа исызцәырҵуан ашәаҳәара.